text:
Maskarada: herensha di Karibe i Bonaire
Seri di Herensia Kultural
Tin similitutnan entre Maskarada, Guloya i ‘Diablitos’ i e paradanan di diferente kultura di Afrika sup-Sahara. Kasi tur kultura sup-Sahara konosé paradanan di maskarada pa sea gradisí Ser Supremo i Spiritunan di naturalesa pa un bon kosecha, protekshon kontra malesa, morto òf desaster i tambe komo forma kolektivo pa venerá antepasadonan. Entre esnan mas importante nos por menshoná e parada “Egungun” di e kultura Yorubá (unda awe Nigeria ta situá), e parada “Gelede” di e kultura Fon/Dahomey (unda awe e paisnan Benin i Togo ta situá) i e parada di e tribu Bantú “Bapende” (e parti oriental di Repúblika Demokrátiko di Kongo). E paradanan aki tin hopi similitut den nan ritualnan. Por ehèmpel elaborashon di e maskaradanan i e trahe òf disfras di esnan ku ta partisipá den e parada.
Kofradia
Tantu e maskarada mes komo e disfras ta simbolisá e frontera entre e mundu invisibel – kaminda Ser Supremo, espíritunan di naturalesa i antepasadonan ta biba i e mundu visibel, habitá pa hende, flora i founa. Ta elaborá tantu e maskarada komo e disfras di tal forma ku e ta kubri henter kurpa di esun ku ta partisipá den e parada. Pues su identidat ta keda deskonosí. Esaki pasobra ta sali for di e kreensha ku unabes e persona bisti e maskarada òf disfras, sea un spiritu di naturalesa òf spiritu di un antepasado ta posishoná di su persona i komo tal e persona aki ta sede su personalidat na esun di e spiritu ku a posishon’é. Otro elemento igual den e paradanan afrikano aki te aspekto organisatorio. Organisashon i ehekushon di e paradanan aki ta den man di sosiedatnan forma eksklusivamente pa hende hòmber. Den hopi kaso ta trata di sosiedat o kofradia religioso ku ta usa tipo di aktividatnan asina komo transishon ritual di un mucha hòmber pa madures adulto. Tirando un bista riba e paradanan den nos region, nos por nota e similitut den elaborashon di e maskaradanan, e aspekto di eksklusividat maskulino, e aspekto sekreto di e partisipante i aspektonan organisatorio. Asina tin e similitut estétiko entre e maskaradanan ku ta usa den ‘el baile de los diablitos’ na Chuao i maskaradanan elaborá pa e tribu Bantú ‘Bapende’.
Organisashon di ‘Guloya’ na Repúblika Dominikana ta den man di kofradianan di hende hòmber ku tambe ta usa e parada aki komo inisiashon spiritual di su miembronan.
Boneiru
Kedando serka di kas nos por nota ku, defuntu Max Sintiago, den un artíkulo dediká na Maskarada na Boneiru ta hasi menshon di e echo ku “no tabata permití mucha pa partisipá den un grupo di maskarada. Muhé tampoko. Maskarada tabata kos di hende hòmber, ounke sa sosodé un aña ku un hòmber ta disfrasá na muhé”. Referiendo na e aspekto di identidat sekreto di e partisipante na e parada di Maskarada defuntu Max Sintiago ta bisa den mesun artíkulo “ora ku miembronan di e grupo drenta e kas pa kita e maska tabata sera tur porta i bentana pa asina evitá ku esnan disfrasá tabata ser rekonosé. (…..) E motibu pakiko e personanan mester a keda deskonosí tabata ku durante di e marcha e maskarada nan tabata hasi tur sorto di kos prèt. Por ehèmpel nan tabata spanta mucha òf mishi ku kualke dams para kant’i kaminda”. Otro similitut entre paradanan di Maskarada den nos region ta e temporada den kua ta tene esakinan. Tur ta koinsidí ku fiestanan katóliko di fin òf kuminsamentu di aña. Na Boneiru ta tene parada di Maskarada riba òf rondó di fiesta di Tres Rei. Na Repúblika Dominikana i na Venezuela riba dia di ‘Corpus Christi’, fiesta di Santísimo Sakramentu di Altar. E koinsidensia aki tin di haber ku e echo ku durante sklabitut, doño di plantashon tabata duna nan katibunan liber den e temporada aki i tabata pèrmitnan tene sierto aktividatnan, basta ku esaki keda den márgennan aseptabel pa e doñonan di plantashon i pa Iglesia. E paradanan di maskarada na nos pais i den nos region por ta diferensha den funshon i propósito religioso ku esnan di Afrika. Pero ku nan rais ta fuertemente ankra den tera di Mama Afrika ta algu ku niun hende por ninga.
Foto 1: Maskarada Bonaire.
Foto 2: Un maskarada di e tribu ‘Bapende’.
Fuentenan
Folklore Boneriano, Max St. Jago, 1995 (1980), hoofdstuk Maskarada vertaalde versie van artikel van Frans Booi.
La Negritud en Venezuela, Angelina Pollack-Eltz, 1989
Cuadernos Lagoven, serie Medio Milenio Masks Rock Africa’s Cradle òf Voodoo, Chris Rainier National Geographic News 2004
Los bailes Cocolos, Higuey Magazine, Republica Dominicana 1982
Beads Body and Soul, Art andLlight in the Yoruba Universe, Henry John Drewal, John
Danki speshal ta bai na Boy Antoin, gran investigadó di kultura di Boneiru i di Antia.
Teksto: Bob Harms Foto: via Hubert Vis/Bonaire, Angelina Pollack-Elz, Cuadernos Lagoven


c: text/html

text:
Aruba, Curaçao, Ulanda i Sint Maarten ta intensivá koperashon di trabou pa mihó kuido den salubridat den Reinado p’e parti di Karibe
Aruba, Curaçao, Ulanda i Sint Maarten ta intensivá koperashon di trabou pa mihó kuido den salubridat den Reinado p’e parti di Karibe
Willemstad, E kuater mandatarionan di salú di Reino, a reuní na Boneiru pa e di tres reunion di maneho (Bestuurlijk Overleg) pa drecha kalidat den kuido i tambe pa sigui profeshonalisá esaki. Minister Oduber (Aruba), Minister Camelia-Römer (Curaçao), Sekretario di Estado Blokhuis (Ulanda) i Minister Lee (Sint Maarten) a deklará di lo intensivá nan kolaborashon huntu.
Gruponan di trabou a bini huntu pa prepará e akuerdonan tokante entre otro, programa di prevenshon, kolaborashon entre hospitalnan, remedi, edukashon di profeshonalnan den kuido i interkambio di informashon.
Mas kolaborashon entre hospitalnan
Partikularmente ora ta ofresé kuido speshalisá den hospital, e paísnan ke forma un bloke mas firme di e koperashon. Esaki ta pa duna kuido na nos hendenan mas tantu posibel den Reinado mes i evitá ku tin ku manda hende den eksterior. Esaki ta nifiká ku mester hasi eskoho di ekspertisio pa kada hospital.
Ehersisionan pa krísis.
Pa ta mihó prepará den situashonnan di krísis manera den kaso di orkan Irma, e kuater paísnan a lanta un grupo di trabou pa asina apoyá e organisashon di asistensha médiko, pa viktimánan por haña kuido médiko optimal i di bon kalidat, sin ku e kuido pa pashèntnan i gruponan vulnerabel ta kore riesgo i pa tin remedinan den stὸk. A traha un manual di krìsis. Resien a hasi un ehersisio ku evakuashon di pashènt. E ehersisio tabata eksitoso i a duna basta puntonan di mehoransa, por ehèmpel riba tereno di komunikashon ku otro. Ku esaki a krea un base solidó pa bon koperashon. Bou di direkshon di Sint Maarten e puntonan di akshon lo keda desaroyá i introdusí. Ta bai inkluí Kòrsou, Aruba i Boneiru tambe den e manual.
Atenshon pa prevenshon i kambio di estilo di bida.
Prevenshon i estilo di bida no tabata riba e agenda konhunto di e kuater paísnan. A palabrá ku e topiko aki lo bin prominentemente riba e agenda pa e proksimó reunion di
maneho (Bestuurlijk Overleg). Mas aleu Aruba i Ulanda ta sondeá e posibilidat pa haña mas koperashon riba tereno di kuido hubenil, kuido soshal emoshonal, kuido pa adikshon, abusu di mucha i kuido pa hendenan ku un deshabilidat. Pa Boneiru i Sint Eustatius, Ulanda a firma un akuerdo di prevenshon i deporte, den kual a palabrá akshonnan konkreto pa un Karibe Ulandes (BES) mas salú. Tambe tin hopi atenshon pa mas moveshon pa grandi i chikí. Mehorashon di e salú seksual tambe ta un parti importante.
Kòrsou ta trahando na duna mas atenshon na “hechtingsproblematiek” serka mamanan hóben.
Mas profeshonal di kuido na trabou.
E kuater paísnan ta traha huntu na un kuadro di kalidat pa por atmití profeshonalnan médiko. Esaki lo trese kuné ku por ehèmpel mas hende por traha mas fásil entre e diferente paisnan. Pero tin tambe diferenshanan spesífiko riba e merkado laboral den kada país. P’esei tin diferente akshon ku ademas kada pais ta tuma pa keda profeshonalisá. Asina Aruba ta traha na rekonosementu i registrashon di diplomanan ku a keda adherí den eksterior. Tambe Aruba ta traha na un instituto di kalidat ku lo evaluá speshalistanan estranhero. Sint Maarten ta traha na un proposishon pa haña mas apoyo di CIBG (Ulanda) ora ta evaluá esnan ku a haña un diploma den eksterior. Kὸrsou ta den kombersashon ku “Universitair Medisch Centrum Groningen” di manera ku e dὸkternan ku diploma básiko por sigui nan edukashon pa speshalista na Groningen.
Kontinuashon
Na 2020 e reunion ta keda organisá na Sint Maarten.

robotstxt: allowed

filter: keep


text:
E momento mas dificil pa mayornan ta ora cu tin cu pidi asistencia pa un caso di urgencia relaciona cu un yiu di nan. Precisamente locual a pasa diadomingo merdia, na momento cu un criatura, un baby, a cay y ricibi hopi mal golpi na su cabes.
Cu urgencia maximo ta pidi presencia di ambulance na sitio cu a transporta e criatura inmediadamente direccion hospital, pa ora polis a yega na sitio ya caba nan a bay cu e criatura for di eynan.
No a ricibi informacion adicional na sitio. Ta un caso lamentabel cu sigur tin atencion di tur envolvi.


text:
E aña 2019 a ranca sali y probablemente nos tur a bay den un automatic pilot cu nos bida diario. Nunca ta laat pa revisa nos metanan pa e aña nobo y añadi algun metanan cu por yuda nos medio ambiente y naturalesa. Dicon no compromete na ‘Choose Zero’ plastic di un solo uzo? Na final di 2018, Gobierno di Aruba a anuncia e campaña ‘Choose Zero’, cual ta encera nada di plastic, nada di foam y nada di oxybenzone. Abo tambe por compromete na e solucion.
E proyecto di ley ta encera prohibicion di importacion, produccion, benta y entrega gratis di productonan di plastic di un solo uzo y productonan antisolar cu ta contene e chimico oxybenzone. Den e articulo aki Directie Natuur en Milieu (DNM) ta splica e diferente clasificacion di plastic, e daño cu plastic ta haci, kico nos por haci y cua ta e alternativanan cu tin pa cambia e custumber di uza productonan desechabel ( plastic di un solo uzo).
Den mundo di plastic, e sociedad di e Industria di Plastic, ta existi un sistema di codificacion di reciclahe den cual tin 7 categoria di plastic. Ora cu bo wak un producto e tin un caminda riba dje skirbi PET, HDPE, PVC, LDPE, PP, PS y otro. Esun ultimo por ta un combinacion di algun. Den clasification por wak si e producto ta haltamente venenoso, su nomber scientifico y su uzo general. Algun ehempel di productonan traha di e clasification ey ta por ehempel: PET, ta e plastic uza pa boternan di refresco of awa. PP ta uza pa produccion di mueble tambe partsnan di auto.
Productonan di plastic di un solo uzo ta haya cualificacionan diferente, manera foambox, cups, tayonan, forki/cuchiu/cuchara di plastic y straws (pijp). Netamente e productonan aki ta esunan cu DNM ta recomenda pa cambia e custumber di haci uzo di nan y opta pa un alternativa mas sostenibel. Alternativanan cu ta menos dañino pa nos medio ambiente y naturalesa ta productonan cu por uza mas cu un solo biaha y ecofriendly. Esakinan ta productonan di plastic mas duro, porcelana, glas, stainless steel, carton, material biodegradable manera bamboo of seaweed. Algun alternativanan pa uzo di straw/pijp, ta uza pijp di stainless steel, carton, papel, of scohe di no uza uno mes.Abo a pensa ariba pasta? Ta creativo y haci e cambio.
Ta berdad cu e productonan di plastic di un solo uzo ta mas facil pa hopi hende y ta bira un custumber. Pero e aumento drastico di desperdicio a yega na un estado critico unda e plastic tambe ta afecta nos medio ambiente y naturalesa. No ta solamente den nos medio ambiente terestre ta encontr’e, pero ta bira desperdicio cu ta drenta lama y afecta e bida marino. Plastic di un solo uzo cu ta keda den nos naturalesa, sea directamente of indirectamente ta bira parti di nos cadena di consumo (voedselketen). Diferente animalnan ta inheri plastic y ta muri. Diferente research marino riba piscanan ta demostra cu ta haya plastic den nan stoma.
Tur aña hopi di nos ta aporta na beach cleanups y esaki ta keda importante. Beach and area clean ups tin su beneficionan. Asina ta saca hopi producto, no solamente di plastic pero di otro material tambe, for di nos medio ambiente y deposita nan na e localidad asigna pa ley. E proyecto di ley cu ta encera prohibicion di importacion ta un instrumento preventivo pa loke ta trata e efectonan negativo y indesea di plastic di un solo uzo. Consecuencia di esaki lo ta cu ta bay tin menos producto di plastic di un solo uzo den circulacion cu lo forma parti mas di nos desperdicio. Esaki lo haci cu e procesamento di sushi lo socede na un manera mas limpi. DNM ta encurasha un y tur pa haci e cambionan necesario den e bida diario pa kita e custumber di uza plastic di un solo uzo. Opta pa otro alternativa y scohe pa hiba un bida sin plastic di un solo uzo. Den e siguiente relato nos lo elabora ariba Oxybenzone.


text:
Algun siman pasa CAft a decreta cu nan ta sostene e sugerencia di SVB pa den e añanan venidero e contribuyentenan di SVB y AZV subi cu un cantidad di 28.000 trahador di afor. Esaki, segun nan, ta necesario pa garantisa e nivel di nos sistema social y di cuido (malesa y vehez).
UPP a mustra cu 28.000 contribuyente mester wordo multiplika cu factor 4 (den caso di reunificacion di famia), loke nifica un total di rond di 112.000 hende extra riba e pais aki. Varios organisacion, incluyendo SVB, a mustra cu e “quickfix” di 28 mil imigrante tin efectonan negativo, pero no ta duna un splicacion kico esaki ta encera. UPP a pidi e instancianan aki, pa publica e informacion- y estudionan corespondiente pa en todo caso brinda nos pueblo e oportunidad pa por husga e meritonan di e “quickfix” aki, pero manera a para bira custumber di e gobierno actual, igual na esun anterior, atrobe ningun reacion. Pakico e silencio hermetico pa un topico cu un embergadura di marca mayor pa nos futuro??
Nos por corda cu na comienso di gobernacion POREDmep, e coalicion den Parlamento a mustra riba e moratorio cu mester bin riba expansion di cambernan di hotel. A urgi e ministernan den un mocion pa atende cu e capacidad di carga cu tur seriedad, pero atrobe nos mester constata cu e urgencia a desaparece den e buki di olvido. Loke si a bin ta sosode ta, sin ningun tipo di estudionan di factibilidad, cu gobierno POREDmep a bay over na expande e cantidad di camber bou di e pretexto cu ta AVP ta esun cu a compromete Aruba cu mas camber. E forma desacabeya cu AVP tabata maneha otorgamento di tereno, incluyendo pa expansion di mas hotel- y condominionan, a pone cu desde 2013 UPP a cuminsa vocifera cu no mester bin cu mas construccion di hotelnan grandi aki na Aruba. Na 2017 incluso nos a urgi gobierno pa para construccion di “boutique hotel”, ya cu cada camber cu wordo traha ta implica importacion di mas trahadornan di afor.
Nos a mustra cu e nivel di e poder laboral cu mester importa, tanto ora di construccion como despues pa duna servicio den hotelnan, lo no ta esun cu ta bay gana un bon salario. UPP a duna como alternativa, enbes di un e “quickfix” di construcion di mas hotel, pa atrae inversionistanan den sector di servicio y di industria hi-tec. Ta conoci cu e tipo di industria aki lo emplea personanan cu un salario mas halto. Nan lo tin un mihor contribucion na nos fondonan social. E imigrante cu bin pa traha den e hotelnan (85% lo ta gana sueldo minimo) lo contribui masha nada nada mes na e parti di prima di AOV/AWW y AZV.
En cambio, e impacto riba e fondonan ora di bay haci uso di nan, lo hustamente peligra e fondonan aki mas. Sin papia mes di e importacion di mas problema social cu e “quick fix” aki lo trece cune!!
UPP a kere cu expansion di e cantidad di habitante cu 112 mil personan lo mester a haya atencion di biaha di e parlamento “otro” y gobierno! Un reunion urgente di Parlamento mester a tuma lugar caba pa asina papia riba e tema aki, particularmente mirando cu ta CAft sugeri esaki. Pero ningun reaccion pasobra loke CAft sugeri parce di ta ley pa e gobierno actual. Ni sikiera un calculacion kico e efecto di 28.000 contribuyente extra lo nifica y p’esey UPP tin e convicion, cu aprobacion di gobierno y parlamento “otro” pa permiti e 28 mil trahador y nan famia bin establece na mes na Aruba ta “pan comido”. E encargo cu Parlamento “otro” a duna gobierno pa studia e capacidad di carga un biaha mas a wordo lubida.
AHATA a manda un mensahe hopi cla kico ta pasando y kico lo bai pasa si sigui cu e maneho populista di e gobierno POREDmep, pero ta parce cu un biaha mas no tin oido pa e gritonan di advertencianan aki.
“NO HAY CAMA PA TANTA GENTE” y p’esey UPP ta urgi gobierno pa NO permiti sin mas un modelo di porta y bentana habri manera ta e caso awor, pero si mester mas trahador di afor mes, institui atrobe e modelo Suizo, esta permiso pa maximo 3 aña. AVPOR a tira e modelo aki den “prullemand” y POREDmep a corona e obra dor deshaci di dje definitavamente pa medio di ley. Te na ultimo, prome cu a elemina e modelo aki for di den ley, UPP a trata di mustra na e partidonan for di unda e modelo aki a nace, cu hustamente mester conserva e parti aki den ley. E modelo suizo hustamente lo nifica cu e.o. e peso riba e fondonan di tanto AZV como di SVB lo wordo mitiga grandemente.
Pero lamentablemente nos tin un “Parlamento otro y diferente”.
Lider di Partido UPP
Booshi Wever
10 di maart 2020


text:
E ladron a bay cu plachi number di auto A77357, bateria hasta rijbewijs di e chauffeur
Dialuna mainta a drenta informe di un caso di kierbo y ladronicia na un auto na un cas na Bubali, mesora a dirigi un patruya na e sitio. Na yegada di e patruya a bin compronde cu durante di anochi pa mainta desconocidonan a kibra un bentana di auto drenta paden reboltea tur cos bay cu un rijbewijs bateria di e auto y tambe e plachi number A77357. Polis a tuma e keho si tin cualkier hende cu por a mira algo of sa ken lo ta e ladron tuma contacto mesora cu polis.


text: Diabierna madruga durante control polisnan atento di distrito 3 Sanicolas a bin topa cu un Hyundai Getz blanco su so para banda di e hut na Rodgers Beach, polis a controla e number y esaki ta pertenece na un persona hopi conosi y aprecia, polis a haya esaki hopi straño y a busca rond den e area pero no a encontra ningun hende. Te den oranan di mainta a bin compronde cu e persona concerni a bende e auto aki cu un persona venezolano pero pa un motibo of otro e cambio di nomber di doño ainda no a ser haci. Pero a keda hopi preocupa cu e auto su so para eynan den oranan di madruga.


text:
Philipsburgh,-- “Ora ku bo ke transferí 400 mion dòler pafó di pais, no tin otro opshon, paso e ta bini di Ennia, ku ta un entidat regulá, bou di kontròl i supervishon di CBCS.
Philipsburgh,-- Den su kontesta riba e akusashonnan di e èks presidente di Banko Sentral di Kòrsou i St. Maarten (CBCS), José Jardim, di ku e akshonistanan di e kompania di seguro Ennia a apropiá indebidamente di 400 mion dòler for di plaka di e kompania, e empresario iraní- merikano Hushang Ansary a bisa ku si Jardim presentá ku prueba nan di loke e ta bisa, e lo debolbé e fondo nan aki inmediatamente na Ennia
Willemstad--- Despues di e kaso di likidashon riba Rooseveltweg unda un hòmber a bin pèrdè su bida den su vehíkulo sinta, polis mester a los bala pa para un vehíkulo pa asina por a detené e okupante nan.
Willemstad--- Polis ta investigando e kaso di asesinato ku djadumingu den oranan di anochi a keda registrá riba Rooseveltweg unda un hòmber ku tabata sinta den su vehíkulo a keda likidá.
Nieuwe Haven--- Den oranan di mainta a surgi un aksidente entre di kuater vehíkulo nèt na e krusada Don Martina Boulevard i Dokweg unda tres persona a sufri leshon i a keda transportá pa CMC.


text:
Ta inkreibel ku Sra. Moses a sinta ketu den sala di korte i laga hues kambia e dia original ku e tabata pa dikta sentensia den e kaso entamá pa parlamentario Sr. Elhage (PAR) kontra entre otro tur 20 sobrá parlamentarionan. Hues a kambia e dia original pa dikta sentensia (ku ta djaluna 10 di ougustus 2020) pasó Sra. Moses den sala di korte a bisa ku e ta koperá ku quorum pa asina kredensialnan di Sr. Elhage wòrdu tratá den e siguiente reunion públiko di parlamento yamá.
Esaki a base ku Sra. Moses a haña i a komprondé e splikashon amplio di hues ku e manera Sra. Moses i otronan tabata interpretá artíkulo 126 di nos kiesregelement, no tabata e interpretashon korekto. Dikon Sra. Moses no a bisa hues pa no kambia e fecha original di dikta sentensia? Dikon Sra. Moses a keda ketu? Ta inkreibel tambe ku Sra. Moses a sinta ketu ora a bin e sugerensia den direkshon di Sr. Elhage pa trèk in e kaso numa pasombra Sra. Moses a bisa di lo a bai koperá ku quorum ya ku e la haña klarida di hues. Es mas. Sra. Moses a bolbe sinta ketu ora abogadonan a kuminsá interkambiá palabra ku otro i puntra hues pa duna klaridat tokante e gastunan enbolbí dado kaso Sr. Elhage trèk in e kaso.
Pues Sra. Moses a sinta ketu i laga tur hende – inkluso wes – kere ku e kaso sumario a kaba na aros i koko i ku no ta nesesario mas pa hues dikta sentensia, pa despues e mesun Sra. Moses sali for di sala di korte i denter di un par di ora laga presidente di su partido deklará ku e notisia ku tabata kore ku Sra. Moses lo a bai koperá pa yega na quorum ta ‘fake news’ i ku Sra. Moses ta warda sentensia di wes. E akto aki ta pone hopi klá riba mesa ku Sra. Moses deliberadamente a burla di hues i a pone tur sobrá hende den sala di korte, inkluso prensa, riba e pia robes. Banda di esaki Sra. Moses a konfirmá ku e no ta di konfia, ku e ta di mala fe pa ku su kolega parlamentario Sr. Elhage i ku defakto e ta di mes un nivel anti demokrátiko ku su koleganan parlamentario di MFK, PS i KDNT maske kuantu e la purba di mustra ku ‘e sí’ ta diferente. Realidat ta ku den sala di korte Sra. Moses a papia un kos ku tur su konsekuensianan, pa despues bin pafó bin papia otro kos.


text:
Durante ultimo siman, e atencion di DIARIO tabata dirigi riba e desaroyonan politico local cu nos tabata pone enfrente di informacionnan importante cu tabata nace riba escenario internacional y den Reino.
Aruba, cu mester a atende un crisis financiero y economico severo cu a bira realidad durante ultimo decada, a bira parti di un situacion catastrofico causa na nivel mundial door di e coronavirus nobo.
Algun dia pasa un crisis politico local a surgi na momento cu Aruba mester atende cu Reino Hulandes pa por sigura un futuro aceptabel pa e pais. Cu e negociacion entre Aruba y Reino ta sumamente dificil, ta algo conoci pa tur ciudadano di Aruba.
Aruba mester yega na un entendimento responsabel cu Reino ya cu Aruba no tin e forsa propio pa por enfrenta e saldo di Covid-19 cu a destrui e economia di Aruba cu tabata fragil sigur despues di e fracaso di Citgo.
Na mes momento Aruba mester trata na atrae inversionistanan den e negoshi cu e tankinan na Aruba ta nifica y tambe necesidad di diversificacion di economia cu no tin e garantia solido di turismo actualmente.
Siman pasa informacionnan internacional alarmante a yega Aruba ora paisnan grandi manera Alemania tabata confirma cu nan ta den un recesion economico severo, cu ta e realidad di Reino Hulandes, Union Europeo y Merca pa menciona algun pais di importancia grandi pa Aruba.
Den e situacion aki a surgi e crisis politico na Aruba, cu basa riba nos leynan no tabata tin motibo pa bira crisis. DIARIO na forma amplio a splica con un gobierno di coalicion ta funciona segun ley cu ta basa riba representacion directo di pueblo den Parlamento pa medio di participacion di partido na eleccion.
Despues di un reunion den Parlamento, e representacion di pueblo cu mester percura pa democracia y nos orden di ley ta base di nos gobernacion y ta encarga cu nombramento di ministronan, nos mester cuestiona e inventario di e crisis cu a laga un sabor amargo atras.
DIARIO a informa Aruba contenido di ley. DIARIO a sigui e reunion y e espectaculo politico cu a desaroya a base di e crisis.
Pa duna nos opinion riba e inventario di e crisis, kico e crisis a contene y kico e tabata nifica pa Parlamento, nos mester conclui cu e contenido di e crisis no a merece pa obstaculisa e sano desaroyo di Aruba durante un crisis mundial.
Ora nos pone loke a bini dilanti durante e reunion di Parlamento, ningun momento nos a topa cu e tareanan directo di Parlamento debi na e deber di Parlamento pa cuida bienestar di Aruba.
Nos no por a mira bienestar di Aruba den un cantidad di insinuacion, cu segun nos sistema nos mester wordo atende na e forma aki pero segun proceduranan fiho di nos sistema.
Nos no kier uza e palabra redashi, pero cu tur sinceridad ora tuma nota di e forma cu ley ta describi con nos sistema politico mester funciona, nos mester puntra nos mes si Parlamento conoce su tarea y ley.
Nos ta contento cu Ministro Presidente Wever-Croes a dicidi cu e lo habri caminda atrobe pa un entendimento pa deshaci di e crisis.
Nos ta keda cu confiansa den e habilidad di Ministro Presidente Wever-Croes pa saca Aruba for di e crisis pa asina atencion di Aruba ta dirigi riba un futuro pa nos industria petrolero den cual nos tankinan di azeta mester habri porta pa Aruba, cu mester dedica tur su atencion na negociacion den Reino pa por enfrenta un crisis mundial espantoso.


text:
E siman aki dialuna memey di e pandemia, un noticia cu a conmociona mundo, ta e morto di George Floyd, un afroamericano di 46 aña cu a perde su bida na Minneapolis, Minnesota, despues di a wordo deteni cu hopi violencia pa un polis. Celebridadanan manera Anne Hathaway, Justin Bieber, Vanessa Hudgens y Adam Levine, entre hopi otro mas, a uza nan rednan social pa uni na e protestanan contra e acto aki, cu a ser califica como un asesinato. Esaki a provoca cu e ciudadonan di Los Angeles y Minneapolis, a sali pa marcha durante dos anochi tras di otro pa exigi husticia.
KI A PASA CU GEORGE FLOYD?
Loke a pasa dialuna dia 25 di mei despues cu e autoridadnan a ricibi un denuncia pa e uzo di placa falsifica. Nan a reporta cu e ‘criminal’ tabata sinta riba un auto blauw y cu aparentemente e ta droga, ora cu dos polis a identifica e suheto y dune orden pa baha di e auto. Supuestamente George a pone resistencia y p’esey por a mira den un video graba pa un testigo con e polis a pone su rudia riba su nek. Diferente biaha el a suplica cu e no por hala rosea, y cu su stoma y su nek ta haci dolor. Cu nan ta bay mate. Finalmente George Floyd a muri na man di e polis.
Anne Hathaway e manda un mensahe: “This is George Floyd. He should be alive. He deserves justice. Take action by texting FLOYD to 55156 and demand the officers who killed him be brought up on charges”. E vocalista di Maroon5, Adam Levine, tambe a condena con polis a actua den su mensahe unda el a remarca cu nos tur ta humano y nos tur merece di wordo trata como tal. Cuanto biaha mester kibra nos curason prome cu por yega na un berdadero cambio? Cuanto persona manera George Floyd, su famia y hopi otro mester sufri prome cu nos, manera un persona su so, cu no por STOP di haci esaki y cu e tempo a caba.
E cantante y actriz, Vanessa Hudgens, a skirbi riba su Instagram: “I’ve cried so many times today. Watching George Floyd executed when he wasn’t even resisting arrest… My heart aches so badly. I am so appalled and angry this shit is still happening. We are all human and deserve to be treated that way. My heart n soul go out to his family and friends who lost him too soon. Giving you all the biggest virtual bear hug”.
Justin Bieber tambe a mustra su rabia y tristesa pa loke a pasa y a vocifera cu esaki mester caba. E ta sintie malo y rabia cu e homber aki mester a muri. Cu esaki mester caba y cu racismo ta malo. El a pidi pa e hendenan uza nan voz. Otro famosonan cu a protesta pa e asesinato di George Floyd ta Kim Kardashian, Beyoncé, Taylor Swift, Jamie Foxx, Viola Davis, Zoe Kravitz y Mandy Moore.


text:
Oranjestad – Durante e periodo di 1 siman Arubanative.com a busca y a haya contacto cu un dama y dos cabayero.
Tur tres confrontando e problema serio di adiccion di droga.
No ta facil pa un agencia di noticia yega y papia open cu un adicto(den boca di pueblo choller).
Hopi biaha nan ta bisabo algo pa kita bo y pabo bay.
Loke nos kier trece dilanti y no solamente pa e tres adictonan aki ta pa pueblo di Aruba completo mira cu nan tin e deseo di wordo yuda.
E interview nan aki nos kier pa nan yega na esnan cu por y ta willing pa yuda e hendenan aki cu tin e deseo di bira liber di droga.
Ban dunanan un man y yudanan sali di e adiccion di droga aki, cu tin hopi famia sufriendo. Nan mester di nos ayudo.


text:
wada
-
anti-doping news
Comision Anti-Dopahe cu charla
Comision Anti-Dopahe a tene charla riba e tema anti-doping Comision Anti-Doping di Aruba a continua cu su programa di charla…Read More »
-
anti-doping news
Prevencion di Dopahe
Prevencion di Dopahe den Deporte ta un topico mundial. Na Aruba tambe un comision tin alrededor di dos anja caba…Read More »
-
Anti-Doping
Patrick Werleman Presidente nobo di Caribbean RADO
Miembro di Comite Olimpico Arubano, Patrick Werleman eligi como e Presidente nobo di Caribbean RADO. Un noticia super positivo cu…Read More »
-
Anti-Doping
Aruba a completa tur criteria di WADA
Compliance Department of WADA a indica cu Aruba a completa tur criteria, prioridadnan y accionnan importante di e Corrective Action…Read More »
-
News
Charla Anti-doping
Comision Anti-doping a tene un charla di informacion pa e delegacion di Rosario 2019 Diamars anochi e Comision Anti-Doping a…Read More »
-
News
Exitoso seminario Anti-Doping
Exitoso Seminario Anti-Doping organisa pa COA hunto cu RADO y WADA. Den e fin di siman tras di lomba, Comite…Read More »
-
News
Chiara ta papia di Clean Athlete
Taekwondista Chiara Petrocchi ta duna su testimonio riba a tema anti-dopahe durante di e Seminario Internacional Anti-Doping na Aruba.Read More »
-
News
Chiara ta participa na seminario Anti-Dopahe
Atleta prospecto den taekwondo, Chiara Petrocchi a papia riba e importancia pa ta un atleta limpi esaki durante di e…Read More »
-
News
Confernecia di Prensa Seminario Anti-Dopahe
Full conferencia di prensa riba e Seminario Anti-Dopahe organisa pa Comite Olimpico Arubano conhuntamente cu WADA y RADO.Read More »
-
News
Seminario Anti-Doping a cuminsa
Diabierna 8 di juni a tuma lugar e Seminario Anti-Doping den cual specialistanan di RADO a trata e temanan di…Read More »


text:
Servicio Postal ta partiendo formulario pa “Extra Reparatie Toeslag”
Dialuna awor lo por cuminsa entrega e formulario cu a manda na cas; SVb a habri 8 centro pa entrega e formulario mas cerca di cas
ORANJESTAD, Aruba – 15 di februari 2013: “Servicio Postal tin e cartanan y aunke cu un cantidad a yega na e adresnan caba, tin un grupo grandi cu lo ricibi nan carta den e dianan nos dilanti”, asina Ir. Edwin Jacobs, director di SVb a anuncia. E ta referi aki na e campaña cu a inicia pa ricibi peticion di pensionadonan pa “extra reparatie toeslag” di 50 florin mensual riba e pensioen regular.
Di acuerdo cu Servicio Postal, den dos siman di tempo tur pensionado mester a ricibi nan carta den cual ta inclui un peticion. Si pa inicio di Maart ainda e pensionado no a ricibi su carta y formulario na cas, e lo por djis bishita un di e 8 centronan di entrega pa busca un formulario eynan, yen’e y entreg’e mesora.
E centronan lo ta habri desde dialuna 18 di februari for di 12or di merdia pa 8or di anochi. Na Oranjestad na Centro di Bario Playa Pabao; na Dakota na Centro di Bario Dakota; na San Nicolas na Santa Theresita Center; na Noord na Centro di Bario Noord; na Tanki Leendert na Centro di Bario Tanki Leendert; na Savaneta na Centro di Bario Savaneta; na Piedra Plat na Centro Caiquetio y na Santa Cruz na Club Estrella.
Tambe lo por pasa na e seccion di pensioen di SVb na Vondellaan 21 of na San Nicolas den Bernhardstraat 71 pa ricibi un formulario. Por yena y entrega e formulario di biaha na e puntonan di entrega of tambe na e seccion di pensioen di SVb. Por entrega e formulario aki te cu fin di maart pa asina ricibi e Extra Reparatie Toeslag retro-activo desde januari 2013.
Ta corda tur hende cu si no ta bin na remarca pa ricibi e “Extra Reparatie Toeslag”, cu no ta necesario pa yena ni entrega e formulario. Pa mas informacion por email info@svbaruba.org of yama 527-2760.
FIN


text:
bmx
-
News
Protocol Federacionnan di Ciclismo
Federacionnan di Ciclismo, Aruba Wieler Bond ta presenta e protocol specifico pa nan miembronanRead More »
-
News
“Talent Identification Program” BMX
Proyecto “Talent Identification Program” a sigui den e deporte di bike cross, BMX Recientemente e team di Comite Olimpico Arubano…Read More »
-
News
COA y IBISA a bishita Parke di BMX
COA y IBISA a bishita Parke di BMX, Street Wise na San Nicolas. Diabierna atardi un delegacion di Comite Olimpico…Read More »
-
News
Beca Olimpico pa Shanayah Howell
Atleta elite di BMX, Shanayah Howell ta elabora riba su beca Olimpico cu lo yuda den su preparacion pa e…Read More »
-
News
Howell a firma su Beca Olimpico
Atleta Shanayah Howell a firma su beca Olimpico esaki como parti di su preparacion pa Tokyo 2020. Despues cu siman…Read More »
-
Tokyo2020
Shanayah a firma su aplicacion
Atleta elite di BMX, Shanayah Howell a firma su aplicacion pa haya un Beca Olimpico Awe diamars tabata e prome…Read More »
-
Lima2019
Shanayah ta elabora riba su participacion na Lima
Shanayah Howell ta elabora riba su participacion na e Weganan Panamericano caminda e ta logra un di 5 lugar den…Read More »
-
News
Feddison no ta logra pasa pa final
Feddison no ta logra pasa pa e final di BMX na Lima Den e semi final Feddison a start bon…Read More »
-
Lima2019
5 lugar pa Shanayah
Shanayah Howell ta keda na di 5 lugar den e Weganan Panamericano Lima 2019. Sigur un super bon resultado pa…Read More »
-
Lima2019
Shanayah ta pasa pa final
Shanayah Howell ta pasa pa e gran final di BMX den e Weganan Panamericano Lima 2019 Algun rato pasa, e…Read More »


text:
Un grupo di empleado di SKAL i Komunidat i Kuido (Samenleving en Zorg-S&Z) a sigui durante sinku dia un kurso di historia i kultura na FuHiKuBo, Fundashon Históriko Kultural Boneriano, duná pa Bòi Antoin
. E kurso aki tabata algun ora mas largu ku normal, pa motibu entre otro ku el a kontené hopi konseho i indikashon tambe na spesialmente personal di SKAL, ku den nan trabou ta bini diariamente den kontakto ku kultura boneriano. Foto ta mustra esnan ku a sigui e kurso ku nan sertifi kado di FuHiKuBo.


text:
Un di e prome detencionnan cu a tuma luga diabierna den oranan di anochi tabata di un señora y esaki a sosode den bisindario di e pomp station na Tanki Leendert.
A pidi presencia di Polis pa motibo cu e muhe tabata haci fastioso. Na yegada di patruya a topa cu un señora cu ta mustra basta bou influencia. Parce e tabata den auto cu otro hende, pero como cu e tabata haci fastioso a dicidi di bah’e eynan.
Polisnan a dicidi di yama transportwagen pa transporte pa warda pa haya un cuarto gratis, ya cu e tabata haci fastioso. Ademas, den e estado cu e tabata no por lague asina riba caya. E tabata bebi pero tambe tabata mustra di ta bou influencia di un of otro substancia mas.
Mientras cu tabata wardando riba Transportwagen, e señora a expresa den tono menos bunita cu e no ta contento cu nan a detene. Y tabata grita e Polisnan “f…..”. Finalmente a hib’e warda pa e pasa anochi di un forma sigur p’e mes y pa otronan.


text:
Parti 8: Profesianan di Beibel Ta Kumpli
Beibel no solamente ta duna nos relatonan eksakto di loke a sosodé den pasado, sino tambe e ta bisa nos kiko lo sosodé den futuro. Hende no por bisa nos nada di futuro. P’esei mes nos sa ku Beibel ta e Palabra di Dios. Kiko Beibel ta bisa tokante futuro?
E ta konta nos tokante e gran guera di Dios. Den e guera ei Dios lo eliminá tur maldat i mal hende for di tera, pero lo e protehá hende ku ta sirbié. Hesukristu, ku Dios a hasi rei, lo perkurá pa sirbidónan di Dios gosa di pas i felisidat, i pa nan no bira malu nunka mas ni muri.
Nos por ta kontentu ku Dios lo establesé un paradeis nobo riba tera, no ta bèrdat? Pero nos tin ku hasi algu pa nos biba den e paradeis ei. Den e último relato di e buki aki nos ta siña kiko nos tin ku hasi pa nos disfrutá di e kosnan maravioso ku Dios tin prepará pa hende ku ta sirbié. P’esei, lesa PARTI 8 i haña sa loke Beibel ta profetisá pa futuro


text:
Reconoce un yiu y tin e autoridad como mayor (ouderlijk gezag) di e yiu ta dos aspecto huridico diferente. Den e comunicado aki nos lo splica comunidad cu ora un tata reconoce un yiu , esaki no ta nifica cu automaticamente e lo tin autoridad paternal (ouderlijk gezag) como tata. Na prome lugar ta importante pa subraya cu un tata por reconoce su yiu si e mama permiti e y si cumpli cu e condicionnan prescribi den art 1:204 BWA. Segun art 1:203 inciso 1 BWA, e mucha ta wordo reconoci door di un acta di nacimento compila door di e ambtenaar di burgerlijke stand. Na Aruba e reconocimento tin validez desde e momento cu e akta wordo traha. Na otro paisnan rond di mundo esaki por diferencia. Por ehempel e validez di reconocemento lo por tin efecto retroactivo desde e nacimento di e mucha. Loke nos kier pone enfasis riba dje ta cu reconocimento di un yiu no ta nifica cu automaticamente bo lo tin autoridad como mayor.
Den e scenario cu e tata ta casa cu e mama na momento di nacimento di e yiu, esaki lo nifica cu ambos tin ouderlijk gezag. Den caso di un divorcio, segun nos leynan actual ambos mayor lo mester ta di acuerdo cu continuacion di e gezag. Esaki den principio ta wordo considera conflictivo cu art. 6 jo. 8 di Tratado Europeo di Derechonan Humano. Segun corte di casacion e tata tin derecho di haya gezag sin cu e ta depende di e consentimento di e mama y sin cu e peticion lo mester sosode hunto. Loke ta esencial akinan ta, cu e ta na bienestar di e mucha pa e gezag continua despues di divorcio. Solamente den casonan di excepcion, por ehempel si acaso e comunicacion entre e mayornan ta deficiente cu efecto negativo pa e mucha, e ‘gezamenlijk gezag’ lo por wordo nenga. Den e version nobo di nos Codigo Civil si ta tene cuenta cu esaki y e gezag lo continua automaticamente despues di divorcio.
Awor e pregunta ta, con e ta posibel pa tatanan cu no ta casa cu e mama di nan yiu logra haya autoridad paternal? Den principio e ta posibel via dos manera. E prome manera ta segun art. 1:252 inciso 1 di nos Codigo Civil. Via corte bo por pidi e formulario pa gezamenlijk gezag. E esencia di e procedura aki ta cu ambos mayor basa riba un punto di bista mutuo ta dicidi pa comparti e gezag di nan yiu of yiunan. Ambos mayor lo mester yena e formulario y colecta tur e documentonan cu ta wordo pidi door di corte. Unabes cu tur cos ta den ordo e verklaring di gezamenlijk gezag lo wordo otorga y esaki na su turno lo wordo inscribi den registro publico conforme art. 1: 244 BWA.
Den un scenario cu no tin un deseo mutuo pa comparti gezag di yiu of yiunan di parti e mama, ta existi e posibilidad ainda cu e tata por entama un caso pa exigi autoridad paternal. Basa riba art. 1:253c BWA tata cu nunca tawatin ouderlijk gezag di su yiu of yiunan por hasi un peticion na hues pa por haya esaki. Mayoria di biaha e gezag aki lo por wordo otorga na e tata. Pero logicamente tin un excepcion. E gezag lo por wordo nenga den caso cu e no ta na bienestar di e mucha pa ambos mayor tin e autoridad riba dje. Un ehempel por ta si tin friccion pisa of comunicacion ta hopi deteriora entre e mayornan di e mucha.
Tienda di Ley kier enfatisa cu a trata mas tanto posibel na splica e terminologianan aki den Papiamento pero no tur biaha tin palabranan huridico exacto cu por wordo uza. Ta spera cu por a informa e lector un poco tocante e topico aki. Si bo persona tin pregunta of ta desea asistencia huridico por tuma contacto cu nos via nos facebook page of nos e-mail: [email protected]


text: Resientemente Parlamento di Kòrsou a duna inisio na un proyekto di resiklahe. Pa basta tempu kaba Parlamento a bin ta redusí uso di papel i ta hasiendo mas i mas uso di medionan digital. Awor tambe a pasa over pa resiklá bòter di plèstik i bleki di aluminio. E proyekto aki a kuminsá ku un charla di konsientisashon di e direktor di e kompania Green Force, Timo Brouwer. Señor Brouwer a splika ampliamente e efekto di materialnan ku nos ta usa diariamente riba desaroyo di kentamentu klimatológiko i otro efektonan riba nos ekologia i medio ambiente. Parlamento a kuminsá ku un programa di resiklahe huntu ku e kompania Green Force i asina ta pone ehèmpel pa otro servisionan públiko sigui.


text:
Kim Kardashian West, Katy Perry, Leonardo DiCaprio y otro celebridadnan a participa den un ‘freeze’ di Instagram pa 24 ora ayera, pa protesta loke nan a bisa ta e fayo di su compania mama, Facebook, pa combati contenido violento, odioso, y desinformacion di eleccion.
Streanan di Hollywood y influencers ta dunando nan sosten na e campaña mas recien di e movemento ‘#StopHateForProfit’ (stop odio pa ganashi). E movemento ta pidi hende pa pone un mensahe resaltando loke nan a bisa ta e daño cu Facebook ta haci, y fuera di esey keda sin post riba Instagram pa un dia.
“Mi no por para na banda y keda keto mientras e plataformanan aki ta sigui permiti e transmision di odio, propaganda y desinformacion – crea pa gruponan pa sembra division y parti Merca apart – djis pa tuma stapnan despues cu hende ta wordo mata”, Kardashian West a post riba su cuenta di Instagram diamars.
Facebook a nenga di duna comentario, pero a mustra riba anuncionan recien tocante kico e compania ta haciendo pa limita e alcance riba su plataforma di gruponan cu ta sostene violencia y su esfuersonan pa protege eleccion Mericano na november.
Cu 188 miyon siguido, Kardashian West ta un di e hendenan mas influyente riba Instagram y sosten di dje y otro nombernan importante pa e boycott a mira accionnan di Facebook cay den aftermarket trading pa diamars anochi. Nan a cay 1.7% prome cu e apertura di e mercado diaranson.
E organisadornan tras di e ‘#StopHateForProfit’, incluyendo gruponan di derechonan civil manera e Liga Anti-Difamacion, NAACP y Color of Change, anteriormente a lidera un campaña cu a pone centenares di marca y nonprofit pa join un boycott di aviso comercial contra Facebook na juli.
Ashton Kutcher, Mark Ruffalo, Kerry Washington, Rosario Dawson, Jamie Foxx y Sacha Baron Cohen tabata entre alrededor di dos decena di strea di Hollywoord y celebridadnan influencer sosteniendo e campaña, segun organisadornan.
DiCaprio a bisa cu e tabata para cu e grupo di derechonan civil pa yama ‘tur usuario di Instagram y Facebook pa protesta e amplificacion di odio, racismo y e debilitacion di democracia riba e plataformanan aki’.
Facebook, cu a gana casi $70 biyon den ganashi di aviso aña pasa, ta enfrentando un accion contra loke criticonan ta yama excuus indefensibel pa amplifica division, odio y desinformacion riba nan plataforma.
“Rapidamente nos ta yegando na un di e eleccionnan mas consecuente den historia di Merca”, e organisadornan a bisa. “E ‘cambionan’ vago di Facebook ta fayando peligrosamente di loke ta necesario pa protege nos democracia.”
E movemento tambe a destaca pa critica e maneho di Facebook di material online prome cu e tiramentonan na Kenosha, Wisconsin luna pasa. CEO Mark Zuckerberg a yega di bisa cu e compania a haci un eror di no elimina mas rapido un pagina perteneciendo na un grupo militante cu a haci un yamado pa ciudadanonan civil arma drenta e ciudad. A elimina e pagina solamente despues cu un adolescente arma a mata dos persona despues di protestanan violento impulsa pa e tiramento di Jacob Blake na man di polis.


text:
ORANJESTAD - Awe diabierna pa 11’or di mainta e proceso pa interesadonan entrega documentonan relaciona cu REOI1 y REOI-2 a cera oficialmente. Pa 3’or di atardi Managing Director, señor Rennie Arends den compania di Notaris Chamila Tromp, asisti pa su Compliance Officer a efectua apertura di e Dropboxnan digital.
Mester remarca cu ful e proces tabata uno digital, pues ningun documento fisico a wordo entrega. E proceso aki tambe ta algo completemente nobo pa Aruba. Cada interesado den e proceso aki tabata tin su propio Dropbox den cual e tabata por a suministra tur documento cu tabata wordo pidi. Ningun otro persona fuera di e interesado y notario tabata tin acceso na e Dropbox. Esaki tabata pa garantisa integridad di cada Dropbox. Den cuadro di transparencia den e habrimento di e Dropboxnan, tur interesado a haya e linknan via cual nan por a sigui e proceso di habrimento di e Dropboxnan. Prensa tambe por a presencia e acto aki.
Señor Rennie Arends na comienso a duna un splicacion breve di kico tanto REOI-1 como REOI-2 ta encera. Seguidamente Notario Tromp a pasa pa habri cada Dropbox individual. Na final di e acto a resulta cu tabata tin un total di 57 interesado den REOI-1, 38 a cumpli cu nan Due Diligence y 29 a manda nan Respondent Form. Pa REOI-2 tabata tin 44 interesado, 34 a cumpli cu nan Due Diligence y 25 a manda nan Respondent Form.
Awor cu e proceso aki ta tras di lomba, RdA y su Advisory Committee lo mester a scrutina cada un di e documentonan cu a wordo entrega pa e interesado y for di eynan traha un short list cu lo haya un invitacion pa haci un Binding Proposal.
Cu e proceso aki lo cuminsa un era nobo pa refineria di Aruba. Sea lo tin un refineria moderno ta wordo establece cu e tecnologia state-of-the-art cu lo ofrece empleo cu ta paga bon pa e ciudadano di Aruba of nos lo conoce un industria nobo cu lo reemplasa e refineria actual. Den e ultimo caso aki nos ta cera un capitulo di economia di Aruba cu a dura casi 100 aña.
ORANJESTAD – Mientras cu no tin fecha ainda pa Aruba cuminsa ricibi buelonan for di Latino America e.o. Colombia, tin indicacion cu esaki por ta pa 1 di December 2020 proximo. Por lo menos e aeroliña Avianca ta cla pa pone Aruba riba itinerario pa e fecha ey. Interesante ta cu CEO di ATA Ronella TjinAsjoe a bisa e portal aki algun dia prome ainda, cu ta purbando pa Aruba habri e frontera cu Colombia bek pa 1 di November 2020 proximo. Pero, e situacion di COVID19 mester duna pa esey por sosode.
ORANJESTAD - Recuperacion di turismo ta menos di loke a proyecta. Asina Aruba Hotel & Tourism Association (AHATA) ta raporta diamars atardi. E gremio hotelero, ta acumula e cifranan di ocupacion y prijs di hotelnan tur luna, y di cifranan por nota cu recuperacion ta poco poco.
ORANJESTAD – Prijs di gasolin ta bolbe subi diaranson awor. Minister di Finansas, Asuntonan Economico y Culturata anuncia e prijsnan nobo di benta di combustibel entrante 9 di september 2020:
ORANJESTAD - Hospital ta stop cu investigacion di plasma contra Covid-19. Asina vocero di hospital Charlaine Huntington a informa dialuna atardi. Motibo ta fondo y falta di interes. Dr. Horacio e Oduber na luna di April a anuncia cu lo start cu un investigacion di transfusion di plasma di pashentnan cu a recupera di Covid-19 pa mira si e lo ta uno efectivo pa recuperacion di pashentnan admiti cu Covid-19.
ORANJESTAD – AZV a confirma e primicia di e portal aki di diaranson cu nan a ricibi placa pa paga dunadonan di cuido. Sinembargo mes momento nan ta bisa cue situacion ta keda dificil. A ricibi placa pa cumpli cu pago di dunadonan di cuido
ORANJESTAD – Un total di 14.615 plachi di number na Aruba sea no ta full paga of ta paga mitar aña so. Esey ta 21% di e total di numbernan di auto registra. Asina vocero di Departamento di impuesto Meverly Romano a bisa un grupo di prensa diamars. Aunke cu di e grupo ey, 6.341 plachi ta paga mitar aña, nan ta den incumplimento pasobra no tin chens mas pa paga. Antes por a paga esaki pa cuartal, pues te ultimo cuartal por a paga esaki. Pues e grupo aki de facto den cierto forma aunke a paga mitar aña, tambe ta cay den e grupo di incumplido. E grupo mas grandi di 8.274 ta esunan cu no a paga nada ainda mes! E categoria di number cu mas ta den incumplimento ta esnan di plachi A, cu ta 12.796. For di e grupo aki tin 5296 cu a paga e prome mitar di aña so, y e otro parti cu ta 7500, no a paga nada mes ainda. Romano ta considera e situacion uno serio, mirando cu tabatin 9 luna pa paga, y a haci tur lo posibel pa hasta den temporada di COVID19, ‘come across’ cu tur hende pa entrega numbernan (estilo drive thru) sin cu e ta peligroso pa automobilistanan. Pero ni asina esaki no a yuda. Di otro banda, tin 79% cu si a cumpli cu sigur ta un elogio pa e grupo mas grandi. Manera cu DIMP a anuncia anteriormente, entrante 1 di september 2020, polis a haya notificacion cu por cuminsa duna boet pa esnan cu no a paga nan number di auto ainda. Ademas a manda cobra esnan cu no a paga ainda, completo cu multa di 50% pa incumplimento. Potret ta di archivo di noticiacla.com


text:
Programa di Sterilisacion
Pa añanan largo Aruba tin problema di cantidad grandi di cacho- y pushinan cu ta biba riba caya sin hogar adecua. Hopi di e pushi y cachonan aki ta bandona y wordo mata diariamente of ta sufri di malesa y hamber riba caya. E unico solucion pa e problema aki ta reduci e cantidad di cacho y pushi y enfoca riba e responsabilidad di cada doño riba mantencion y cuido di cacho y pushi.
Stimami Sterilisami ta un fundashon official awor y ta cuminsa cu su programma di sterilisashon atrobe.
Nos programa ta yuda e fundacionnan y Dononan di Cacho y Pushi cu ta rescata e cacho y pushinan, pagando un gran parti di e gasto di sterilisacionnan pa nan. Tur veterinario ta participate den e programa aki.
Duna bo mascota un bida mas largo y saludabel.
“Stimami, Sterilisami”!
Gasto di Sterilisacion
Prijsnan special pa operashon pa fundashon of dono individual di cacho of pushi ta lo siguiente:
– Female Dog: AFL 150
– Male Dog: AFL 85
– Female Cat: AFL 80
– Male Cat: AFL 35
E prijs ta inclui e microchip, injection di e chip y un test si sanger pa asigura cu e mascota ta sufficiente saludabel pa e operashon. E pushi of cacho mester ta sufficiente bieuw pa wordu opera y mester ta di bon salud.
Pa ricibi e subsidio riba e prijs special pa e operashon tur fundashon of dono particular di cacho of pushi por registra via e link abou di e website di Stimami Sterilisami. Un registrashon pa cacho of pushi pa formulario.
Con e programa ta traha
1) Fundashon of Dono di e mascota tin cu registra online
a) Registra aki. Solamente registrashon online ta valido
b) Bo lo recibi un number di registrashon via bo email
c) Dentro di 7 dia di registrashon Bo tin ku bai na un veterinario pa hasi un cita pa e operashon di e cacho of pushi.
2) Pa hasi un cita na bo veterinario pa e operashon Bo tin cu:
a) Duna e veterinario e number di registrashon cual Bo a ricibi online
b) Paga pa Bo parti di e operashon (Stimami Sterilisami lo cubri e otro parti)
c) Ricibi un cita pa e operashon
d) Ricibi e prueba di pago di Bo parti di e operashon
3) Operashon di Bo mascota cu ta inclui un microchip
Pakico Sterilisacion
Sterilisacion di bo mascota, sea pushi of cacho ta necesario pa evita crecimiento di e populacion di pushi y cacho di caya. Di e manera aki comunidad ta stop sufrimiento di pushi y cacho di muri di hamber, malesa of wordo mata den e ‘afmaakhok’ (kill cage).
Motibonan pa Sterilisacion
Pa por frena e problema aki, nos mester di tur doño di mascota pa yuda door di sterilisa nan mascota y mas hopi cacho y pushi di caya posibel.
E operacion ta un elemento esencial pa ta un doño responsabel. Tambe e operacion ta contribui na alivia poblacion dimas di pushi y cacho di caya. Adicionalmente e ta un beneficio importante pa e salud di e bestia.
E operacion di sterilisacion ta encera remove e organonan reproductivo di e pushi of cacho, sea homber of muher.
Bentahanan positivo di Sterilisacion:
- Nan tin un bida mas largo
- Nan ta mas resistente na malesa
- Nan ta mas loyal
- No mas puppies indesea
Fundashon Stimami SterilisamiKVK: S1744.0
Bank account number for donations:
Aruba Bank 6012630190
Skohe Bo Veterinario
Veterinaire Kliniek Aruba | Wayaca 128
Veterinaire Kliniek Aruba | Noord 50-B
Contreras Veterinary Services | Shaba 2
Contreras Veterinary Services | Savaneta 112 Lokaal 2
Animal Care Clinic | Paradera 177-A
Animal Health Veterinary Hospital | Caya J.E.M. Arends 20


text:
KRALENDIJK – ‘Hubentut di Boneiru meresé mas atenshon. Un aserkamente mas severo ta nesesario, sino nos hubentut ta bai pèrdí.’ Tres siudadano di Boneiru ta kombersá ku otro riba loke nan ta haña di hubentut di e isla. ‘Hopi bia hóbennan ta eksihí nan derechonan, pero nan ta lubida nan debernan.’Kiko mester sosodé? Mester bin un kambio drástiko den e maneho di hubentut i kuido di hóbenan na Boneiru.
Esei ta mas o ménos e liña kòrá den un kombersashon entre tres persona riba Wilhelminaplein. Ora a puntra kiko e deseonan pa Boneiru ta na 2015, e kontesta a bai lihé den direkshon di polítika. “Pa e partidonan polítiko stòp di instigá pueblo kontra di otro. I pa Bonerianonan pensa riba futuro di nan isla.’ Hopi lihé e kombersashon a bai den otro direkshon.
Aserkamentu mas severo
Hetty Burgos a traha ku hubentut basta aña promé ku su penshun, entre otro komo tutela di famia. Shofur di taksi Ronny Bernabela ta mira hopi kos ku ta pasa riba kaya. Na kas ku su tres yu hòmber e ta eksperensha ku ta trata hubentut. E manera ta kontrali na e aserkamentu mas severo ku e ta haña nesesario. Larry van der Ree ta traha den konstrukshon i ta reakshoná fuerte riba komportashon di sierto hóbennan: “Tin ta lanta manera shouru.”
No ta trata di tur hóben di Boneiru. Pero serka esnan ku ta bai robes tin falta di struktura na kas, nan ta dil ku un aserkamentu muchu liber di kuido di hubentut i no ta fiha sufisiente riba norma i balornan.
Negativo
Bernabela ta konta ku hopi kos ta bai bon na Boneiru. “Nos skolnan ta mihó, nos tin mihó kuido i ta tara riba infrastruktura. Nos mester stòp pa mira Hulanda asina negativo.”
Pero e siudadanonan aki no ta kontentu ku e maneho di hubentut ku tin hopi regla I lei ku a bin for di Hulanda. Ta blo pone énfasis riba e derechonan di mucha, sin mustra nan riba nan debernan i kumplimentu ku norma i balornan.
Bernabela: “Den nos tempu bo ta papia di norma i balornan. Awor ora bo trese esaki dilanti, bo ta kontra di lei. Mi ta wak muchanan di 14 i 15 aña ta kana riba kaya ku bebida den man. Esei no por, pero ta aseptá esaki.” Burgos: “Tempu mi tabata tutela di famia mi tabata kita nan for di kaya i trese nan kas mesora. Awor no tin mag di hasi esaki.si bo hasi’é bo ta kontra di lei.”
Famia
E diferensha kultural grandi ente Hulanda Oropeo i Hulanda Karibense ta e struktura den kua muchanan ta lanta. Bernabela ta konta ku famia no ta e nukleo di komnidat mas. “Mayoria ta famianan kibrá. Esei ta e problema.” Bernabela i Burgos ke na 2015 un otro maneho di hubentut. Hulanda mester skucha Bonerianonan mihó I no traha e reglanan i lei tokante hubentu for di Den Haag. “Si ta nesesario manda ámtenar di munisipionan.”
Aktividat den tempu liber
Van der Ree ta dal e martin riba e kabes di klabu si papia tokante e motibu di e komportashon di sierto hóbennan: “No tin sufisiente aktividat den tempu liber. Gobièrnu mester pone kasnan di klup. Mayoria mucha ta kana riba kaya despues di skol. Esei ta trese problema.”
Outor Belkis Osepa


text:
NOTICIA
Dama chauffeur su so cu su so a perde control bay bolter den e greppel memey di e vianan na Sasakiweg
Diasabra mainta a drenta informe di un accidente unda cu un auto lo a bolter riba caminda di Sasaki, mesora a dirigi tanto polis como…
Choller a kibra porta di Little Italy na Oranjestraat, esun cu a kibr’e no tabata sa cu e propietarionan ta kedando eyden
Diasabra madruga a drenta informe di cu desconocidonan ta destruyendo e porta na banda di Little Italy na Oranjestraat mientras e propietarionan ta den e…
2 Sospechoso un riba bicicleta y e otro na pia a kibra glas di porta di Bentan Bali pa drenta horta
Diasabra madruga a drenta informe di un caso di destruccion na un restaurant na Weststraat, mesora a dirigi un patruya na e sitio. Na yegada…
Autoridadnan a intercepta illegalnan cu a drenta den oranan di madruga y cu droga!
CUERPO POLICIAL TA INFORMA Diabierna pa mas o menos 10:48 radar kamer di Aruba a tuma nota di un boto direcion Aruba.Nan a notifica Curacao…
Polis a detene homber canando den Lucerostraat ta zwaai cu machete
Diasabra marduga a drenta informe di un persona canando ta zwaai cu un machete den Lucerostraat, mesora a dirigi patruya na e sitio. Na yegada…
Dama ta mira homber sospechoso den su cura di cas na Boegoeroei
Diasabra marduga a drenta informe di un persona sospechoso den cura di un cas na Boegoeroei, mesora a dirigi patruya na e sitio. Na yegada…
Chauffeur di pickup a core mucho na banda robes di caminda y ta dal den un Nissan March di trafico contrario.
Diabierna anochi a drenta informe di un accidente riba caminda di Catiri, mesora a dirigi patruya na e sitio. Na yegada di patruya na e…
Polis a bay na bakval pa controla 2 E-Step laga atras
Diabierna anochi a drenta informe di cu 2 E-Step a ser laga atras dilanti un cas na Bakval, mesora patruya a bay na e sitio….
Accidente pa falta di preferencia na crusada di luz di trafico Palm Beach
Diabierna anochi a drenta informe di un accidente na e crusada di luz di trafico Palm Beach, mesora a dirigi patruya na e sitio. Na…
“ARUBA ONE HAPPY ISLAND LIONS CLUB CU DRIVE THRU DONATION DROP OFF”
Aruba Ban Uni y duna un man pa famianan den necesidadurgente! Por haci donacion paña, cos di hunga y productonan higienico ORANJESTAD – E Leonnan contento di Aruba One Happy Island Lions ta cla pa diasabra awo 26 di september for di 1’or di merdia pa 4’or y mey di atardi, ricibi nos comunidad pa bin hacinan donacion na e “Drive Thru Donation Drop…


text:
di enseñansa, hunto cu representante di Samsung, Silvia Cuevas, a haci apertura awe di Samsung
Classroom na Colegio Bon Bini cu ta comparti nan edificionan cu Scol di Amor.
“Regalo precioso, por ta grandi y chikito. Regalo precioso por ta gratis of costoso. E regalo precioso cu
ta yama educacion. Papa Dios ta debolbe cu masha bendicion. Danki Samsung, awe nos a haya regalo
precioso pa sostene nos educacion, asina bira un smart school” asina e alumnonan di Colegio Bon Bini a
canta pa e representantenan di Samsung y Minister Michelle Hooyboer-Winklaar.
Irena Boekhoudt, maestro y coordinador di Scol di Amor y cabesante di Colegio Bon Bini, Sherissa Tsu,
a duna palabranan di hopi entusiasmo pa e adkisicion aki. “Un docente na IPA a yega di bisa It takes a
community to educate a child”. Y awe nos por confirma esaki.
Colegio Bon Bini a ricibi un smartboard, 31 tablet, e software Samsung School, e instalacion di tecnologia
necesario y e entrenamento, guia y asistencia pa por uza e ekipo for di Samsung Latino America
completamente gratis. Ademas di esaki e scolnan ta haya un ekipo di expertonan cu lo residencia riba e
isla pa duna back up y sigui siña y desaroya e alumnonan.
“Samsung no solamente ta cambia e ambiente fisico di e scol, pero ta transforma e manera di siña
pa nos docentenan y studiantenan, a lo largo e ta transforma e comunidad di Aruba. Esaki ta good
corporate citizenship y ta mustra cu no solamente nan ta lidera den acuerdonan empresarial pero ta
mustra nos con pa transforma bida di hende”, di acuerdo cu Minister Michelle Hooyboer-Winklaar.
Tecnologia ta biba den e mundo di e mucha y no ta tur mucha por yega na tecnologia pa beneficia di
dje y awo cu e tecnologia ta yega cerca nan, esaki sigur lo yuda den nan desaroyo, Minister Michelle
Hooyboer-Winklaar a sigui splica.
“Comunidad di Colaboracion” y e proyecto di Samsung Smartschool ta un bon oportunidad pa reenforsa
e estimulo di tecnologia cerca e muchanan y lo trece beneficionan hopi grandi pa e muchanan di Colegio
Bonbini. E muchanan ta mira, scucha, hunga y ta capta e muchanan atencion y esaki sigur ta yuda
cualkier mucha bay dilanti. No tur informacion ta inclui den un buki tradicional y e tecnologia ta facilita
pa busca mas informacion di biaha.
“Esaki ta e comienso, asina nos lo sigui desaroya enseñansa. E impacto lo ta bay ta grandi y positivo.
Loke nos ta bay ripara cu e muchanan ta haya mas gana di siña”. Nos ta hopi contento cu e proyecto aki
y nos ta gradici Samsung pa scoge Aruba”.
E proximo inversion ta Emma School y lo tin palabracionnan y dialogo haci cu Samsung pa expande pa
mas scol. E meta principal ta pa haci uzo di e tecnologia pa yega un dia na tur scol di Aruba.
FIN


text:
E instancianan aki ta mantene un file di pashent cu problema psikiatrico y por lo general ta traha cita cu pashent y nan famia, tocante kico pa haci den caso di crisis. Pa mas informacion por consulta e website di Fundacion Respaldo.
Tur ciudadano cu ta confronta problema psikiatrico pa prome biaha por acudi cerca nan propio dokter di cas. Dokter di cas por determina ki ruta mester sigui pa haya ayudo psikiatrico adecua. Si no ta sigur si ta trata di un problema psikiatrico, por tuma contacto cu Departamento di Asunto Social of diferente psicologo particular.
Den caso di necesidad psikico por acudi na sala di emergencia di Hospital (Spoedeisende Hulp) Dr. Horacio Oduber of tuma contacto cu servicio di ambulance via number di alarma 9-1-1. Den caso di menasa di peligro (por ehempel conducta agresivo of intento pa comete suicidio) semper ta recomendabel pa pidi ayudo di polis via number di alarma 100.
Ayudo psikiatrico
Na Aruba tin dos instancia cu ta encarga cu asistencia psikiatrico:
- Fundacion Salud Mental Aruba “Respaldo”, seccion PAAZ y policlinica , psikiatria di mucha y di hubentud;
- Servicio Social Psikiatrico.
E instancianan aki ta mantene un file di pashent cu problema psikiatrico y por lo general ta traha cita cu pashent y nan famia, tocante kico pa haci den caso di crisis. Pa mas informacion por consulta e website di Fundacion Respaldo.


text:
Gobiernunan di islanan BES tambe tin un responsabilidat pa kombatí pobresa
Den un karta na Tweede Kamer djaluna, sekretario di estado Raymond Knops ta skirbi ku e komishon fiho di Relashonnan di Reino den un karta di 28 di mart 2018 ta pidié un reakshon riba un karta di un habitante di Boneiru di dia 31 di desember 2017. Ta trata aki di e señor di inisial Van de D., ku ta boga pa tuma akshon pa mehorá e bienestar di e gruponan ku ekonómikamente a keda tras. Segun e skirbidó di karta e gobiernu lokal mester tin mas bista pa e siudadano, stabilidat i adelanto di e isla, i ku Hulanda por hasi mas pa yuda Boneiru ku e problemátika di pobresa, ku ta un tarea di e gobiernu di e isla.
Knops ta bisa den su karta ku e ta suprayá e importansia ku van de D. ta duna pa tuma akshonnan konkreto pa mehorá e sirkumstansianan di bida. Den e bestuursakkoord Bonaire 2018 - 2022 tin atenshon pa e forsa di ehekushon i temanan di prioridat entre kua e parti sosial. Ku e bestuursakkoord a hasi palabrashon pa mas aña ku ta na benefisio pa kontinuidat di ehekushon di e plannan. Banda di esei kabinete a stipulá e punto di salida pa e minimo sosial loke mester mehorá e posishon di e gruponan vulnerabel.
Pobresa ta un problema na Boneiru, Saba i Sint Eustatius i kabinete ta atende esaki ku medidanan dirigí. Tin algun medida ku por tuma rápido, mientras ku tin otro ku lo tuma mas tempu.
Sekretario di estado ta bisa den su karta ku kaminda ta trata kombatimentu di pobresa tin un responsabilidat kompartí, pasobra pa e gobiernunan di Boneiru, Saba i Sint Eustatius tambe tin un tarea.
Bon FM 102.7 | Kaya Irlanda 11 | Ofisina 717 2102 / Studio 717 3102 | bonfm@hotmail.com


text:
Subsidio di Salario – Augustus 2020
Entrante 21 di augustus por aplica pa subsidio di salario pa luna di augustus, 2020
SVb ta anuncia cu e periodo pa aplicacion pa subsidio di salario pa luna di augustus ta cuminsa diabierna 21 di augustus 2020. Tur dunado di trabou cu ta bin na remarke pa aplica pa subsidio di salario a ricibi un notificacion di SVb y entrante 21 di augustus pa 8 ‘or di mainta por yena nan aplicacion den nan portal digital MiSVb.
Ultimo dia pa aplica pa subsidio di salario pa luna di augustus ta 27 di augustus, 2020, fin di dia (11:59 PM).
Tur rekisito pa subsidio di salario a keda mescos pa luna di augustus:
- E compania a wordo afecta den un forma negativo pa motibo di COVID-19;
- E compania tin un perdida di entrada premira di por lo menos 25% den e luna di e subsidio;
- E compania no ta permiti pa retira empleado pa motibonan socio-economico;
- E compania ta paga e empleado minimal 60% di su salario;
- E compania y tur empleado ta registra na SVb riba 15 di maart 2020;
- E compania ta registra na Departamento di Impuesto y tin un persoonsnummer;
- E compania ta cumpli cu pago di impuesto y primanan social di e luna corespondiente cu a aplica pa subsidio;
- E compania mester aplica pa e subsidio;
- E compania a cumbini cu tur trahado un reduccion di arbeidsomvang cu por varia entre 0% te cu maximal 40%.
SVb ta recorda tur dunado di trabou cu pa aplica pa subsidio di salario pa luna di augustus e dunado di trabou mester a cumpli cu e pago di tur prima y seguro social pa luna di mei, juni y juli 2020. SVb ta referi aki na e primanan di AZV, AOV/AWW, pensioen general di trahado y ZV/OV. Ta e deber di e dunado di trabou pa paga e primanan aki.
Mirando cu ainda tin dunado di trabou cu tin dificultad pa aplica pa subsidio di salario pa luna di augustus SVb ta manda un splicacion paso pa paso pa tur dunado di trabou pa asisti nan cu e proceso di aplicacion. SVb ta pidi tur dunado di trabou pa tuma nan tempo y lesa tur cos bon prome cu bay aplica pa evita cu ta entrega cos robes of incompleto. Despues di a entrega e aplicacion e dunado di trabou no por haci cambio mas.
Pago di subsidio di salario pa luna di augustus di parti di SVb pa e dunado di trabou lo cuminsa entrante 31 di augustus, 2020. Dunado di trabou ta responsabel pa verifica cu su cuenta di banco ta corectamente registra na SVb.
Pa facilita e proceso di aplicacion y contesta pregunta di dunado di trabou y trahado relaciona cu e programa di Subsidio di Salario por tuma contacto cu e Service Center via mail na loonsubsidie@svbaruba.org. Tambe por subi ariba e pagina di SVb www.svbaruba.org y bay na e topico Subsidio di Salario (na Doño di Trabou).


text:
bit.ly/2ymFzWQ Referente e Decreto Nacional (landsbesluit) nobo cu a sali cu ta trata e proteccion di flora y fauna local cu ta na peliger di extincion y di balor ecologico, DNM kier a aclaria lo siguiente.
E ponencia cu e lista di piscanan incluyendo e Kreeft, ta sortonan cu awo no ta permiti pa mata of pa herida, no ta completamente corecto.
Varios di e piscanan y e Kreeft ta proteha caba desde aña 1995 den e Ordenansa Nacional di Proteccion di Naturalesa articulo 13 (Natuurbeschermingsverordening). E unico sortonan cu a haya e status di proteccion e aña aki ta e Atlantic Bluefin Tuna, Nassau Grouper, Goliath Grouper y e famia di e Gutu (Parrotfishes). E Atlantic Bluefin Tuna, Nassau Grouper y Goliath Grouper ta sortonan cu ta mundialmente den peliger di extincion a base di datonan internacional.
Pa loke ta trata e famia di Gutu, tin rapportnan di entre otro United Nations cu ta demostra e balor ecologico di e famia di Gutu pa cu e rifnan di coral. E famia di Gutu a haya e status di proteccion pa e motibo cu su presencia den e rifnan di coral ta hopi importante. Si e Gutu no t’ey pa come e alganan cu ta crece riba e rifnan esaki lo causa e morto di e coralnan ya cu e alganan ta crece mas liher cu e coral. Na mesun momento e morto di e coralnan ta causa desaparicion di e diferente sortonan di pisca y otro bida marino cu ta depende di e rifnan di coral. E desaparicion di coralnan den nos awanan lo tin un efecto negativo pa nos mesun piscadonan cu ta depende di e piscanan cu ta biba riba nos rifnan.
Manera menciona caba, DNM kier enfatisa cu e otro piscanan y entre otro e Kreeft y e Calco, ta sortonan cu tin un status di proteccion for di aña 1995 y e Calco for di añanan 80.
Na 2007 a institui e ‘Commissie Flora en Fauna’ cu a haya un concepto di lista di flora y fauna for di Santa Rosa (DLVV). E ‘Commissie Flora en Fauna’ a involucra e dos autoridadnan riba e tratado di CITES cu ta Departamento di Veterinario y Santa Rosa (Santa Rosa ta representa tambe den e directiva di Centro di Pesca di Hadicurari) pa sigui traha riba e lista aki.
A scucha e dos departamentonan aki y a ricibi nan sugerencianan cu ta inclui den e lista. Tambe e ‘Commissie Flora en Fauna’ a inclui e lista di piscanan di coral e tempo aya caba cu tabata inclui 108 sorto di pisca di coral.
Na 2013 Departamento di Legislacion a manda e lista aki pa DNM pa splica detayadamente cu argumento fuerte, pakico tur e sortonan di flora y fauna ta riba e lista pasobra no tabata tin motivacion suficiente di esakinan.
DNM a traha riba criterianan pa e sortonan por bini e lista proteccion aki. Tambe DNM a haci un peticion na Santa Rosa y Servicio Veterinario pa entrega nan motivacion pakico e sortonan indica mester ta riba e lista aki. Pa loke ta trata e piscanan, usando e criterianan traha, a keda solamente di e 108 sortonan di pisca riba e lista original di e ‘Commissie Flora y Fauna’, e famia di e Gutunan y e Nassau Grouper. Acerca a bin e Goliath Grouper y e Atlantic Bluefin Tuna.
Tur e sortonan cu ta proteha for di aña 1995 caba, tambe a forma parti di e lista. Asina nan a haya extra proteccion incluyendo entre otro nan webo y nan neishi.
Na 2017 Raad van Advies a sugeri pa tur sorto di pisca di coral bini riba e lista aki un biaha mas. DNM a analisa e sugerencia y a mustra Raad van Advies cu esaki no ta cumpli cu e criteria traha pa bini riba e lista di proteccion y cu e lo bay afecta e piscador tambe.
DNM mester remarca cu Santa Rosa a haya e lista di flora y fauna na 2013. Di cual nan a manda nan motivacion pa proteccion di e sortonan di flora. Pero riba e lista di fauna nan no a duna comentario. Loke si tin cu remarca ta cu tabata tin hopi discusion riba e Kreeft cu si of no e ta proteha, y si e no ta proteha pa e ora bini cu regulacion di entre otro e Kreeft.
Cu asombro por tuma nota cu Santa Rosa, awor cu e ley ta na vigor, ta bin cu e remarke cu nan lo bay wak cua efecto e lista di flora lo tin riba criadornan di cabrito, mientras cu nan mes a yuda traha riba e lista di matanan. Ningun momento den e proceso Santa Rosa a trece esaki como punto di atencion.
DNM ningun momento ta contra di e piscadornan. Al contrario, DNM lo ta dispuesto pa traha conhuntamente cu nan. E punto di salida, claro, no por ta cu no por proteha ningun sorto di especie marino. Si ta bay opta pa regulacion, ban haci esaki conscientemente. Varios biaha DNM a pidi instancianan, entre otro Hadicurari y Santa Rosa e rapportnan, cu nan mes a indica cu nan tin, cual nunca nan a manda pa asina DNM logra yega e meta aki.
DNM mester aclaria tambe cu e ley no ta un ley di piscamento sino un ley pa proteccion di naturalesa incluyendo nos bida marino. Lama ta di nos tur pero e no ta un fuente inagotabel di recurso.


text:
Ayera den transkurso di dia a hala atenshon di Minister Zita Jesus-Leito i
Domeinbeheer pa ku e estado di e edifisio bieu di Finansa na Concordiastraat, nèt dilanti di
Bestuurscollege (BC) bieu.
A duna remarke speshalmente riba e echo ku tin varios dokumento di atministrashon den e edifisio ku ta eksponé pa bista di personanan ku pasa den besindario. E motibu di esaki ta un buraku grandi ku deskonosínan a traha den muraya di e edifisio en kuestion. Mesora Minister Jesus-Leito konhuntamente ku Domeinbeheer a tuma akshon di forma desidido pa trese kambio den e situashon aktual. Aktualmente tin un tim hasiendo limpiesa alrededor di e edifisio bou di enkargo di Domeinbeheer. Lo destruí e dokumentonan menshoná konforme prosedura di gobièrnu.Despues di e limpiesa lo saka tur dokumento for di e edifisio i sera e buraku den muraya i tambe tur entrada pa evitá ku malechornan lo sigui shusha i hasi mal uzo den futuro. Domeinbeheer tin un departamentu speshal ku ta enkargá ku mantenshon di edifisionan di gobièrnu. E departamentu aki ta enkargá ku kontròl, restourashon, inventarisashon, registrashon i tasashon di tur e edifisionan aki. Di e forma aki Domeinbeheer ta monitoreá e edifisionan i alabes traha riba e maneho ku ta stipulá uzo di kada edifisio di gobièrnu.


text:
Recientemente a ser publica den medionan di comunicacion un articulo na unda a wordo bisa cu e incinerator ubica na Parkietenbos ta “state of the art”. E informacion treci dilanti ta desvia e atencion di e publico ariba e aspectonan negativo di e incinerator y ta basa ariba informacionan cu no ta cuadra cu e realidad.
Violacion di e ley Hinderverordening
A ser menciona cu a cuminsa hasi “testnan” di 8 ora pa dia. Esaki ta cuestionabel debi cu ta trata di un full dia di trabao sin cu tin un hindervergunning.
E ley ta menciona cu pa “crea” un instalacion ja caba un permiso ta necesario. E instalacion a wordo crea sin permiso y hasta ta operando caba, pues contra ley.
Desde cu e incinerator ta den operacion di testing di 8 ora pa dia e habitantenan tin hopi molester y hasta ta conoci cu trahadornan y habitantenan den e area a bira malo durante e testnan aki.
E procedura segun e ley hinderverordening ta justamente pa duna un y tur e chens pa duna nan obhecion contra esaki, y pa asina por evalua e situacion prome cu crea e instalacion, cual no tabata e caso. Na momento cu bo instala caba y pio cuminsa opera sin hindervergunning bo ta actuando contra ley.
Un instalacion di incinerator nunca ta completamente sin riesgo.
Na otro paisnan caminda tin tecniconan specializa cual ta monitorea e incinerator constantemente pa evita accidente y eventual explosion ta wordo desaconseha pa ubica esaki serca di areanan habita. E hecho cu e Dump na Parkietenbos tin candelanan continuo y permanente, confirma den raport di Serlimar, ta forma extra riesgo pa explosionnan grandi of otro desgracianan. Manera tambe conoci pa hopi aña a keda yena e dump na Parkietenbos cu material radioactivo. No tin garantia riba e seguridad cu tur e candelanan activo na e sitio y awor pa coloca un incinerator y su dieseltank ariba e sero flamable aki.
Tin di remarca tambe cu e mesun caminda aki e fueltrucksnan ta pasa diariamente pa bai centro di aviation. Mientras tin parti di e area cu no tin manera fasil pa evacua habitantenan si en caso ocuri un explocion esaki por resulta na un calamidad.
Ta menciona entre otro cu e incinerator ta opera mes un sistema na Boneiro y Corsow.
E incinerator por ta similar cu esun di Boneiro of Corsow pero e condicionan di contorno ta totalmente otro. Na Boneiro por ehempel e incinerator di Selibon ta ubica leeuw di area habita. Mientras cu por a compronde cu na Corsow desperdicio medico ta wordo kima na incinerator di hospital mes pa preveni infeccion y contaminacion y sludge ta wordo proceso di un manera mas efficiente na unda e awa ta wordo usa pa irrigacion.
No tin ningun garantia cu e incinerator lo trece alivio pa Parkietenbos.
Desde varios aῇa ta conosi cu e Dump di Parkietenbos a jega su capacidad maximo y cu mester wordo sera. Na aῇa 2018 PAHO den su rapport a demanda Gobierno di Aruba pa sera e Dump di Parkietenbos immediatamente pa motibo cu e Dump ta malo pa salud di e habitantenan di Parkietenbos. Instalacion y operacion di un incinerator ariba Dump di Parkietenbos lo stroba e proceso di sanea y sera e Dump debi cu e desperdicionan lo keda wordo hiba na e Dump y despues di procesamento e area lo keda wordo contamina cu emisionnan toxico y shinishinan (ash) di e incinerator mientras e candelanan spontaneo lo continua. Segun plan di desaroyo especial ROP 2019 e area lo mester haya un otro destinacion, pues di recreacion.
PAHO ta menciona tambe den su rapport cu e ubicacion di e dump Parkietenbos ta contra protocolnan internacional di aviacion di International Civil Aviation Organization ICAO, cual ta un agencia specializa di United Nations.
Considerando e aspectonan tecnico y capacidad di e incinerator, ta asina cu ni si e incinerator opera 8 ora pa dia e no lo ta suficiente pa procesa tur e sludge. Tambe kier procesa desperdicio medico den e incinerator. Esaki por contene material toxico, radioactivo, contamina y infeccioso. Mundialmente e tratamento di desperdicio medico ta wordo procesa na e lugar cu e desperdicio ta origina (Treatment at the source) pa evita cualkier contaminacion of infeccion. Pa es motibo aki hospitalnan tin nan propio incinerator cu ta wordo usa solamente pa desperdicio medico.
Emisionnan toxico
Den e articulo ta menciona lime powder pa filters pa yuda purifica. E polvo aki ta hopi iritante pa cuero, slijmvlies, wowo, boca y pulmon.
Fuera di esey a menciona cu e gas lo sali sin holor. Ta conoci cu justamente e gasnan sin holor ta locual ta mas toxico y dañino pa e salud. E concentracion di e emissionan ta depende di diferente factornan incluyendo tipo di desperdicio, humedad, volumen di desperdicio, fuel cu ta wordo usa y condicionan ambiental. No tin garantia riba e cantidad di emisionan cu habitantenan/trahadornan lo wordo expone na dje y te na unda esaki lo ta safe.
Aruba no tin ley di medioambiente y tampoco ley di calidad di aire. Tampoco no tin meetstations permanente manera Hulanda ta usa pa midi e aire. Un polucion control system no ta suficiente pa garantiza un safe exposure. Otro factor ta e direction di e biento y e altitud di e barionan cual ta keda mas abow cu e incinerator, pues esaki lo causa cu e emissionan lo sak y permanece den e area habita.
Incinerator ta contra e objetivo di desaroyo duraderonan di United Nations (SDG’S), mientras cu tin otro opcionnan sostenibel y no dañino pa salud y medioambiente.
Sinembargo tin otro sitio nan na Aruba cu ta leeuw di area habita y leeuw di area proteji cu por wordo destina pa incineracion, manera por ehempel na RDA unda cu tin un incinerator caba ta operando.
Pa finaliza e articulo kier menciona cu un y tur tin e oportunidad pa entrega un obhecion contra e incinerator prome cu dia 20 di augustus na Minister di Husticia, Seguridad y Integracion mediante DWJZ.


text:
E aña aki por a mira un transformacion total den e apariencia di e estilista, Clyde Fuenmayor y e ta sintie awor den un solo palabra: magnifico! E ta lanta tur mainta 4:45 pa bay su rutina di ehercicio na gym y ta sintie energetico henter dia, pa atende su clientenan na ENVY by Clyde. For e estilista hoben cu a yega Aruba y pa e Clyde Fuenmayor awendia, por mira crecemento den tur sentido. Tanto emocional como ser humano y profesionalmente.
Clyde Fuenmayor den su entrevista cu revista FOCUS pa e edicion di juli, ta conta con el a yega Aruba 25 aña pasa y cu apesar di a confronta hopi ‘tropiezo’ na caminda, el a sigui dilanti pa logra su meta. El a sintie hopi biaha defrauda y ta bisa: “Ta den bo mes di tin e forsa y kere den bo mes y bisa cu si mi por!”. E estilista ta comparti tambe e motibo dicon e mester a tuma e decision pa haci un transformacion saludabel. Con el a siña kere den stima su mes y awo e ta aplica esey den su bida. Cu e ta totalmente feliz cu su estilo di bida nobo.


text:
E ultimo simannan famia y amistadnan no por a topa otro door di e ‘shelter in place’ y ‘toque de queda’, pa cumpli cu e reglanan como un bon ciudadano. P’esey mes momento cu Aruba a bira COVID-FREE el a trece un trankilidad y te asta cu algun hende a cuminsa celebra. Sinembargo un celebracion cu sigur tabatin un nificicacion extra special tabata e cumpleaño di Tatiana Britten-Dubero. Un grupo selecto di e amiga- y amistadnan mas cercano di e cumpleañera, a ricibi e invitacion pa un anochi dibertido di canto na su cas na Pavia Country Residence.
Como un bon anfitriona, Tatiana a ricibi su invitadonan cu su amabilidad unico p’asina comparti e anochi, cu el a prepara cu su detayenan special. E highlight tabata e karaoke unda e invitadonan por a mustra nan talento artistico cantando e cancionnan mas popular. Sin duda cu e cumpleañera mes a destaca den su presentacion cantando su cancionnan preferi. Pa mey anochi a paga e luznan pa cende e belanan pa canta Happy Birthday pa Tatiana celebrando su 42 aña.
Entre su amiganan presente tabatin su bon amiga Sharleen Tromp, cu a conta cu su amistad cu Tatiana a desaroya basa riba su ‘caring heart’, amabilidad, humildad y cu e ta hopi confiabel. Nan por comparti cosnan priva di otro, ta nan mes, sin cu nan ta husga otro of sinti berguensa pa comparti cosnan intimo di otro. Sharleen a sigui bisa cu Tatiana ta hopi creativo, ‘fast learner’ y ta hopi bon den coordina y organisa evento. E tin un curason di oro y un amiga balioso.


text:
Eldrick Boekhoudt (Nutzbeatz), naci na Aruba, a crece y bira e DJ di musica electronico mas grandi den Caribe Hulandes, cu varios presentacion haci den paisnan Latino Americano (specialmente Venezuela), na Merca, Corsou, Chile, Boneiro, y mas.
Na aña 2013 el a firma cu Dirty Dutch y awor ta forma parti integral di e grupo aki, haciendo presentacion den region Latino Americano. Ya caba el a toca cu DJ nan grandi manera DJ Chuckie, Sunnery James, Ryan Marciano, Nero, Erick Morillo, Hardwell, Fatboy Slim, Dimitri Vegas, Sidney Samson, Afrojack, Shermanology, Nicky Romero y asina por sigui menciona. Tambe el a toca entre algun di e grandinan di musica electronico na Mystery Land na Chile y Electric Festival na Aruba, entre otro.
E aña aki ta priminti di bira un otro aña espectacular, unda cu pa su prome produccion internacional Nutzbeatz a traha hunto cu SMB (Stefan Bartels Daal) y MC Roga (Rogier Kock) pa presenta: Let’s Get Nutz.
Stefan Bartels-Daal (SMB) aña pasa a añadi “electronic dance music” na su repertorio di produccion y a produci diferente track, pero tambe a DJ na diferente evento manera Renaissance Resort Day of Discovery 2013, Electric Festival na Aruba y varios club na Aruba. SMB ta conoci pa su produccionnan di musica “zouk” y di carnaval, cu el a produci pa diferente artista conoci na Aruba y na Hulanda.
Den e mundo di DJ, pa haya acogida y reconocimento riba nivel internacional ta esencial pa presenta produccionnan original y cu “Let’s Get Nutz”, Nutzbeatz, SMB y MC Roga ta tuma e siguiente paso den nan trayectorio musical.
E “lineup” pa e launching di diabierna anochi, cuminsando pa 9’or ta: Yeimy, Stickysoundz, DJ Myron Kelly, Karixon y special guest DJ for di Hulanda Fellow, ademas di Nutzbeatz.
Nutzbeatz ta manda palabra di gradicimento na su famia, Nutzcrew, na su amigonan, e team di I Love Muzika – Maurice y Karim Neme, Theo Sanders, Darren van Ommeren y Davina Mansur, y Dirty Dutch – DJ Chuckie, Ryan Narain y Toine van der Donk pa nan confiansa. Tambe ta gradici tur nan patrocinadonan, e main sponsor di Nutzbeatz cual ta SETAR NV i ademas colaboradornan Local Store, I Love Aruba, The Tropical Bottling Company, Aruba Bank, Aruba Tourism Authority, Gobierno di Aruba, AAA NV, Romar Trading, Tera Group – Patrick Paskel, Elite Productions specialmente na Krish Mahtani, Bang Aruba, Ritmo Radio Show (Dj Yeimy) , Mc Samil, tur DJ local y radio locutornan di e diferente stacionnan di radio aki na Aruba i internationalmente.
E gradicimento di mas grandi ta bay pa nos FANSNAN cu di comienso ta support i apoya nos, cual ta duna nos e animo pa sigi pa dilanti.


text: Diahuebs atardi a drenta informe di un accidente cu hende herida na e birada na Calabas, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda e chauffeur di un Ford Edge bayendo pariba a bay tira un bista abao na su pia cu ela cuminza sinti algo mientras e tabata na e birada y no a mira cu tabata tin un Hyundai Tucson di direccion contrario y a bay dal e den banda. Debi na e impacto e chauffeur di e Tucson a sinti dolor na su enkel. Na yegada di e ambulans nan a controla e enkel pero no tabata nada di gravedad y ambulans a atende na e sitio mes.


text:
Maandelijkse archieven: september 2011
Vragen uit de samenleving over de Isla en SMOC. Wat moeten we daar mee? Beantwoorden natuurlijk. Lees daarom het interview in het Antilliaans Dagblad met Peter van Leeuwen (voorzitter SMOC): AD30sept2011.
Op DolfijnFM kunt u de reactie van Peter van Leeuwen (voorzitter SMOC) horen mbt de brief die Constancia heeft geschreven. Luistert u hier maar.
Onlangs was de rechter niet mals voor de overheid van Dushi Korsou: de overheid moet de Isla handhaven. Zo was de opdracht van de rechter aan de overheid, dit op straffe van een dwangsom van Naf. 500.000 per week. De concrete opdracht van de rechter was dat de overheid de Isla moest aanschrijven en zo geschiedde. U kunt de brief hier lezen: Kiest de overheid nu daadwerkelijk eieren voor haar geld? We zullen het zien. Daarnaast is SMOC ook erg … Lees meer
Actiecomité BASTA! doet strafrechtelijke aangifte tegen de Isla. Volgens de actiegroep is zowel de overheid van Curaçao als de raffinaderij niet van plan een einde te maken aan de milieuvervuiling waardoor dagelijks mensenlevens op het spel worden gezet. Woordvoerder Jora de Jong van BASTA! is zich ervan bewust dat het inslaan van de stafrechtelijke weg een laatste redmiddel is, maar concludeert dat alle initiatieven de afgelopen jaren – van diverse kanten – niet hebben geleid tot het stopzetten van de … Lees meer
WILLEMSTAD – Doño dje instalashonnan di refineria ta duna klaridat apsoluto riba futuro di e refineria. Esaki ta un asuntu hopi nesesario. Asina Manuel Medina, direktor general di e gigante di zeta Venezolano PdvSA, ta bisa. Wereldomroep ta publiká ku esaki ta e kontesta di Medina riba e karta ku Egdar Leito a entregá na refineria durante e marcha di protesta di 7 di mei último. E dia ei 150 persona a protestá kontra polushon di Isla bou di guia … Lees meer
Ta nesesario ku doño di e instalashonnan di refineria ta duna klaridat apsoluto riba futuro di e refineria. Esei Manuel Medina, direktor general di e gigante di zeta Venezolano PdVSA, ta bisa. Sentensianan Isla For di 2005 PdVSA tin di aber ku dos prosedura di Moveshon Medio Ambiente i un kantidat di habitante bibá bou di huma di e refineria. Di un banda ta trata di un prosedura sivil ku a kuminsá na 2006, ku sentensianan intermedio i proseduranan di … Lees meer
WILLEMSTAD.- Reakshonando riba deklarashon ku Minister Jacintha Constancia a hasi, Smoc a indiká ku nan lo sigui hasi e trabou ku gobièrnu no ta hasiendo. Smoc a duna di konosé ku nan a tuma nota di e deklarashon ku Constancia a hasi durante di un rueda di Prensa tokante di e kaso ku a wòrdu tratá den korte, Smoc versus gobièrnu. Hues a ordená ku gobièrnu pa denter di 4 siman manda un karta pa refineria Isla, indikando e violashon di … Lees meer
Er is wederom sprake van gezondheidsoverlast en wel zodanig dat er vermoedelijke sprake is van ‘acute toxiciteit’. Dat kan ook haast niet anders, want uit de voorlopige metingen blijkt dat het “10 minuten gemiddelde” voor zwaveldioxide, van de WHO, met bijna een factor 2 wordt verdubbeld. Kijk maar:
Awor ta na Rutte pa eliminá kaptividat sosial ekonómiko di e yu di Kòrsou bou di huma di Isla Resientemente gabinete Rutte a instalá e Komishon Nashonal 200 aña di Reino, pasobra denter di poko Reino Hulandes ta eksistí 200 aña. Un reino ku no ta enserá Hulanda so. Nò. Sino un reino ku tambe konosé teritorio ultramarino. Parsialmente danki na e teritorionan akí Hulanda oropeo awendia tin su libertat. Idealnan manera libertat i hustisia tin hopi balor, anto hulandesnan … Lees meer
WILLEMSTAD – Denter di kuater siman Gobièrnu di Kòrsou por eskrito mester eksigí di Refineria Isla pa stòp violashon di normanan di medio ambiente ku ta stipulá den e ordenansa di molèster. Ademas gobièrnu mester kontrolá Refineria Isla ta kumpli ku e instrukshon aki. Asina wes a dikta ayera. Den kaso ku no kumpli ku e veredikto di wes, tin un multa ku por alkansá 50 mion florin. Ku e veredikto aki ta pone un fin temporal na e konflikto … Lees meer


text:
Paramore
Paramore ta un banda di rock, formá na USA aña 2004, anto un di e bandanan mas famoso i aklamá den e historia di musika Rock. Aktualmente e banda ta konsistí di e kantante prinsipal Hayley Williams, bagista Jeremy Davis i kitarista Taylor York. E grupo a saka nan promé album All We Know Is Falling na 2005 i e segundo album Riot! na 2007, kual a wordu sertifiká Platinum na USA i Oro na Australia i Canada.
Albums[editá | editá fuente]
Studio[editá | editá fuente]
- All We Know Is Falling (2005)
- Riot! (2007)
- Brand New Eyes (2009)
- Paramore (album) (2013)
- After Laughter (2017)
Live[editá | editá fuente]
- Live in the UK 2008 (2008)
- The Final Riot! (2008)


text:
Diaranson anochi a tuma luga na MFA Santa Cruz un presentacion di FADA hunto cu Amigo Didi. Lions Club a invita FADA, hunto cu Fundacion Zinia, riba e concientisacion di core auto bao di influencia.
Hunto cu Fundacion Zinia, nan a duna un presentacion na esnan presente. Fundacion Zinia a haci nan parti di conta kico ta amigo Didi y con e cooperacion ta hunto cu FADA y tambe FADA a haci e parti di concientisacion y e parti di kico ta e consecuencianan lo por sosode na momento cu ta bao di influencia di alcohol.
Actividadnan andando
Den e temporada aki, ya cu nos ta na final, FADA ta hopi bezig cu e concientisacion den e scolnan. Ta bezig cu nan carousel, hunto cu otro fundacionnan pa trece e concientisacion pa e hobennan.
Conseho
Conseho na e pueblo di Aruba ta, ban rustig durante e ultimo dianan di carnaval. Gos’e sanamente, no mester abusa di alcohol pa por disfruta di dje. Y si bo bebe, no stuur y percura pa bo tin bo amigo Didi.
Proyecto di Bus #Amigo Didi
Gilbert Croes, presidente di fundacion Zinia, a splica cu nan ta bezig cu e proyecto di #AmigoDidi. Pa Carnaval a bin cu e proyecto di e bus di Amigo Didi. E carnavalistanan cu tin pensa di bay carnaval y bay usa alcohol, nan por yama pidi servicio y por hiba y trece nan bek cas, sano y salbo, sin ningun problema.
Croes a splica cu e fundacion tin tres aña y mey existiendo. Nan tin diferente meta y un di e prome metanan ta pa concientisa e comunidad di Aruba pa uzo di alcohol den trafico.
P’esey ta uzando e lema di #Amigo Didi. Amigo Didi ta en realidad e Designated Driver, esta e DD. Semper ta bisa cu ta entre amigo bo ta sali y amigonan mester por cuida otro den ora di salimento asina.
Un amigo lo por hibami cas si ami ta bao di influencia di alcohol. No necesariamente semper e mester ta e mesun amigo. E biaha aki ta uno, e siguiente biaha ta un otro.
Esey ta e prome meta di e fundacion.
Nan otro meta ta pa duna sosten na e mayornan cu a perde un yiu hoben, den forma tragico. Esta yuda nan den ayudo spiritual, ayudo social, etc., pa overcome e tragedia cu nan a pasa aden.
E di tres meta cu Fundacion Zinia tin, ta pa bin cu cambionan den ley pa cuenta di uzo di alcohol den trafico.
Eseynan ta e tres metanan cu tin. Ainda ta druk bezig cu nan prome meta, cual ta concientisa e comunidad di Aruba riba uzo di alcohol den trafico.
Campaña
Fundacion Zinia a bin cu e campaña di e Bus Amigo Didi. Tabata tin’e basta tempo pensa, pero logisticamente tabata tiki dificil pa por a haci’e.
Ta cu e carnavalistanan cu kier bay, tine planea cu nan sa cu nan ta bay bebe, por a tuma contacto cu e fundacion via Facebook of telefon. E ora ta regla con ta busca na un punto. Si nan tin un grupo grandi, ta busca nan, hiba nan carnaval y trece nan bek cas, na e mesun punto. For di eynan lo a pidi pa e mesun familiarnan, busca e persona ey hib’e cas.
No ta kere den e idea di mi cas ta dos minuut leu, y ta core e pida ey. Cerca mes e accidente por sosode.
Fundacion Zinia kier haci e 70% y ta laga e 30% den man di e famia of amigonan. Esey tabata un iniciativa pa concientisa e hendenan. Tin di bisa cu e demanda ta halto.A cuminsa cu un bus. Pa e fin di siman aki lo tin hasta 4 bus coriendo. Tin hopi hende conciente, tin hopi hende cu kier haci e diferencia y esey ta e parti great cu nan ta mira den dje.


text:
Den kurso di añanan polítikonan semper a (laga nos) kere ku nos problemanan ta falta di e struktura gubernamental. Si no tabata Nieuwe Unie, ta UPG, LGO+, Mankomunidat, Provincie, Antia Restrukturá i Nieuwe Antillen ku mester a resolvé tur kos. Mi ta sigur ku mi lista ta inkompleto. Ami semper a gusta loke e Presidente di Koloniale Raad a bisa promé ku esaki a desaparesé na aprel 1938 pa traha espasio pa Staten: “E kalidat di hende pa manehá e struktura ta mas importante ku inventá un struktura gubernamental ku bo ta kere ta perfekto”.
E artíkulo aki ta memorá un kambio estatal kurioso ku sierto polítiko di Kòrsou a proponé medio siglo pasá, pero ku ni historiadónan a lanta for di tera.
Despues di e susesonan di 30 mei 1969 ku a pone ku Gobièrnu di Antia a baha, a organisá elekshon nobo riba 5 sèptèmber 1969. A surgi un kombinashon di lista di tres partido (promé biaha den nos historia) konsistiendo di Partido Radical di Pueblo (PRP), Akshon Sosial Progresista (ASP) i Union Sosial Kristian (CSU) ku e siguiente lista: 1. Leoncio Yanez; 2. Eric Vinck; 3. Wilson Mariën; 4. Hermigildo de Palm; 5. Virginia Martina; 6. William Reet; 7. José Veeris; 8. Ostacio Winklaar; 9. Carlos Goeloe; 10. Elias Bronswinkel; 11. John Riley.
PRP-ASP-CSU via di su bosero, Sr. Bronswinkel, komo punto di lansa kier a eliminá e asientonan den Staten di Boniero i Islanan Ariba. E tabata haña ku Boneiru i Islanan Ariba no tabatin e peso pa tin asiento i voto den nos parlamento. E a proponé pa e dos nan aki tin solamente un “adviserende stem”. Mas a leu PRP-ASP-CSU a proponé pa mas outonomia i mas responsabilidat pa Aruba i Kòrsou mientras ku e tres teritorionan di Isla Ariba i Boneiru mester a bira mas dependiente di Aruba i Kòrsou. Segun Sr. Bronswinkel, eliminando e asientonan di Staten di Boneiru i Isla Ariba ku tabata stroba gobernashon, lo a pone ku nos pais porfin por a keda bon goberná.
Polítikonan di Isla Ariba i prinsipalmente di Boneiru a kaba ku e proposishon aki. Den esaki polítikonan a hasi bon uso di e echo ku Sr. Bronswinkel tabata pancho di karnaval na 1964 i ku e tabata yama su mes un spiritista ku por a papia ku defuntu a hasi bofón di tantu e proposishon di kambio estatal komo e bosero di e plan.
PRP-ASP-CSU a haña un total di 1,023 voto ku no tabata sufisiente pa saka un asiento den Staten. Ku esaki tambe e plan pa Boneiru, St. Maarten, St Eustatius i Saba bira dependiente di Aruba i Kòrsou, sin representashon den Staten, a pasa pa historia.
Willemstad, Curaçao


text:
WinToFlash ta un fuerte splicacion pa USB di arranque di kreashon ku miyon di usuario basta di tur e mundu
Ku WinToFlash por krea un Motibo unidat USB di arranque ku e programa di Instalashon di Windows, tinu lv, sin conexion atras, rekuperashon di dat, prueba di hardware òf inclui corre kompletamente funcion di Windows, manera Windows Pa Bai di un USB pa asina so un par di lis di raton!
WinToFlash ta hasi e trabou liber problema pa bo
Buta Windows di un USB di arranque den kualke positivo
WinToFlash por krea un USB di arranque ku kualke moderno Ofisina di Windows i e di trabou di e famia di Inflacion. Kualke edison por ta utilisá en di XP na 10, di Kas di Cultimara, 32 òf 64 bots.
Outo en encarga di e USO pa Motibo USB di arranque
WinToFlash diskurso di software pa Motibo USB di arranque di Internet i e cache e duru, e format un USB, instalá un gesto di arranque, a krea un menú di coleccion di arranque i komprobá e sistema di archivonan buska engañonan pa bo ta forma kompletamente automatisa.
Kultivo USB di arranque di kreashon
Ta kuminsá 5 diferente version di Windows, tinu lv, sin conexion antias i rekuperashon lv CD den un solo unidat USB di arranque? Mi No tin un problema di about! Awor bo por krea un Motibo USB di arranque ku un kantidat LIMITA di elementonan di arranque di e unidat USB. WinToFlash sosten di kreashon di Kultivo USB di arranque di unidos ku kualke Windows di Windows Bista di Windows 10.
-
Un soluciona efektivo ta e transparensia di su archivonan di instalashon di Windows di un auto USB di arranque. Novicorp WinToFlash tabata hasi hustu ku for di aña 2009 i apesar di desaroyo encuanto pa algun tempu, un recent celebracion di prinsipal nobo version nifiká ku e paquete ta último pafó di beta.Betanews
-
Super en práktiko pa e abilidat di WinToFlash automatic e kantidat di prepará e unidad di memoria Flash manera medio di instalashon di Windows.The Washington Post
-
WinToFlash, miéntras ku ainda tin un tiki pero di e minimal, ei pa hasi e instalashon di Windows muchu mas fásil. WinToFlash ta inicia un asistente ku a yuda pa benta di e kontenido di un CD di instalashon di windows òf DVD i preparashon di e unidat USB pa bira un arranque di request pa e unidat di CD.Everything USB
-
Hasi un unidat flash USB di arranque pa Windows Bista i Windows 7 no tin masha duru, ma semper e ta agradabel haya un splicacion ku a simplifiká e kosnan.Download Squad
Corre kompletamente funcion di Windows di un USB di arranque
WinToFlash ta fuerte krea Windows to Go, bo mag di hasi i ehekutá kompletamente funshonal sistema aparato Windows un pafó di arranque USB flash òf duru.
Di arranque UEFI
Si bo ta doño di un nobo PC ku modernu UEFI na lugá di BOS, WinToFlash ta pa krea un USB di Arranque ku tur e archivonan wèl pa arranque ku UEFI.
WinToFlash por ta portier
Deskargá Portal, descomprimir, inisio wintoflash.exe. No ta di includes. Ku kopia di "seif di hermana", ku ta útil.


text:
Kobradó di ònderstant por risibí un karchi di komestibel pa kinsena, banda di e ònderstant. Esaki segun e siguiente montantenan pa kategoria di kobradó di ònderstant:
Si bo ta un kobradó di ònderstant no ta nesesario pa bo entregá un aplikashon. Bo datonan ta konosí na Ministerio di Desaroyo Sosial, Labor i Bienestar (SOAW).
E pago sosial pa defendé kurpa tambe ta destiná pa kobradonan di ònderstant.
E pago ta den forma di un karchi di komestibel pa produktonan di promé nesesidat. E balor di e karchi di komestibel ta dependé di e grandura di e famía. E pagó pa kobradó di ònderstant ta pasa kada kinsena.
E periodo durante kua lo por risibí e pago sosial ta 1 luna.
Por ekstendé e periodo di kompensashon si esaki ta nesesario na momentu ku e situashon di emergensia, kousá pa COVID-19, sigui perdurá.
Kobradonan di ònderstant ta bin na remarke pa un karchi di komestibel pa:
E kobradó di ònderstant mester ta disponibel inmediatamente pa trabou pagá i/òf ta dispuesto na partisipá na rekapasitashon òf trayektonan di enseñansa. Na momentu ku esaki ta posibel, e kobradó di ònderstant mester kuminsa buska un trabou aktívamente. Mientras tantu e kobradó di ònderstant mester ta dispuesto na hasi trabou boluntario òf sigui enseñansa, i si ta nesesario ehersé esaki for di kas.


text:
WILLEMSTAD – Promé ku fin di e aña aki lo kita tur stènt di suvenir ku tin stashoná rondó di Plasa Nobo i lo trasladá esakinan bèk pa Waaigat i Parke Wilhelmina. Asina city supporter, Henny Reinilia, enkargá ku supervishon di sentro di siudat a duna di konosé.
Plasa Nobo lo mester a fungi komo un sitio temporal te ora kaba ku renovashon di Parke Wilhelmina. Entretantu ya tin kasi dos aña ku a renová e parke aki i te ainda e stèntnan no a bai bèk na nan sitio. Dor ku a permití e stèntnan di keda, e bendedónan ku tabata stashoná na Waaigat tambe a bin pone nan stèntnan dilanti di Plasa Nobo.
Un reportahe di José Manuel Dias
No tin pèrmit
“Kaminda nan ta aworaki, nan no tin pèrmit pa para einan”. Reinilia ta konsiderá esaki komo un negligensia di parti di Polis, ya ku ta e instansha aki ta esun enkargá ku kòntròl i otorgamentu di pèrmit. Banda di e echo ku no tin pèrmit, e stèntnan ta forma un peliger tambe pa públiko ya ku nan ta konstruí di materialnan no adekuá.
Bendedónan no ke bai Waaigat
E bendedónan ku a bini for di Waaigat no ke bai bèk einan. “Einan nos ta muri di hamber, nos no ta bende nada”. E bendedónan no ke pa separá e stèntnan for di otro i ta boga pa bini ku un lugá sentral kaminda tur bendedó por bende nan produktonan ku turistanan.
Outor José Manuel Dias